title: Final Fantasy XIII-2

text: Final Fantasy XIII-2 on Square Enixin "Final Fantasy" -roolipelisarjan videopeli.


title: Final Fantasy XIII-2

text: Peli on juonellisesti jatko-osa "Final Fantasy XIII":lle. Peli kuuluu edeltäjänsä ohella "Fabula Nova Crystallis Final Fantasy XIII" -projektiin. Tammikuussa 2011 Square Enix paljasti pelin olevan kehityksessä ja että se julkaistaan PlayStation 3:lle ja Xbox 360:lle Japanissa joulukuussa 2011 ja muualla tammi–huhtikuussa 2012. Peli hyödyntää Crystal Tools -pelimoottoria.


title: Final Fantasy XIII-2

text: "Final Fantasy XIII-2" seuraaja on "".


title: Final Fantasy XIII-2

text: Pelin taistelusysteemi tulee olemaan muokattu versio "Final Fantasy XIII":n "Command Synergy Battle" ja "Paradigm"-systeemeistä. Systeemien vanhat ominaisuudet palaavat ja mukana on uusia ominaisuuksia. Esimerkiksi peli sisältää ns. "Cinematic Action" -liikkeitä, jotka tapahtuvat pelin tietyissä kohdissa.


title: Final Fantasy XIII-2

text: Toisin kuin "Final Fantasy XIII":ssa, viholliset eivät ole näkyvillä vaan ne ilmestyvät tyhjästä, eli taistelut ovat satunnaisia. Taisteluja varten peliin on lisätty uusi ominaisuus nimeltä "Mog Clock", jonka avulla pelaaja voi saada yliotteen taisteluissa. Näin pelaaja saa taistelun alkuun bonuksia, jotka helpottavat taistelua. Mikäli pelaaja ei saa painettua näppäintä oikeaan aikaan, ja joutuu viholliskontaktiin, taistelu tapahtuu standardina, jolloin pelaaja ei saa aloitusbonuksia, mutta viholliset eivät myöskään. Mutta jos pelaaja ei onnistu painamaan näppäintä ja viholliset ovat jo täysin selvillä pelaajan läsnäolosta, pelaaja joutuu taisteluun alakynnessä. Tämä systeemi toisin sanoen antaa pelaajalle mahdollisuuden itse päättää, onko taistelun tilanne normaali, etuoikeutettu vai väijytys.


title: Final Fantasy XIII-2

text: Pelissä voi myös ottaa haltuun ja käyttää hirviöitä liittolaisina. Jokaisella hirviöllä on asetettuna yksi rooli, ja ne taistelevat sen mukaan. Kullakin hirviöllä on oma erikoistaito nimeltä "Feral Link". Pelissä esiintyy myös uudenlaisia sivutehtäviä, "Temporal Rift" -nimisiä sokkeloita, joissa pelaajan on kerättävä kristalleja samalla kun itse alue katoaa. Pelin E3-trailerissa ilmenee, että jotkut "Final Fantasy XIII":n eidoloneista palaavat uusin ominaisuuksin. Ainakin Odin ja Bahamut palaavat.


title: Final Fantasy XIII-2

text: Pelissä on kolme hallittavaa hahmoa, kaksi päähahmoa ja yksi väliaikaisesti hallittava. Pelin päähenkilönä toimii "Final Fantasy XIII":n päähenkilön Lightningin pikkusisko Serah Farron, jolla oli iso osa "Final Fantasy XIII":n tarinassa, mutta siinä hän ei ollut pelattava hahmo. Lightning itse on väliaikaisesti pelattava hahmo. Lightning on nykyään ritarina Valhallassa ja hänen tehtävänsä on suojella jumalatar Etroa. Toinen varsinainen pelattava hahmo on salaperäinen nuori mies nimeltä Noel Kreiss. Noel on kotoisin tulevaisuudesta, jossa hän on ainoa elävä ihminen. Nyt hän yrittää estää sen tulevaisuuden.


title: Final Fantasy XIII-2

text:
Edeltävästä pelistä tuttuja hahmoja on lisäksi varmistettu Snow Villiers, joka on väliaikaisesti auttamassa tappeluissa, mutta ei varsinaisesti pelattava.
Myös edellisestä pelistä tuttu Hope Estheim on mukana pelissä, joskaan hän ei ole pelattavana. Hän johtaa Academiaa, ja hänen assistenttinansa toimii Alyssa Zaidelle.
Sazh Katzroyn tiedetään työskentelevän Gran Pulsen hyväksi, mutta enempää ei ole kerrottu hänen roolistaan.


title: Final Fantasy XIII-2

text: Muita uusia hahmoja taas on esimerkiksi Caius Ballad, joka on mysteerinen violettihiuksinen mies. Hän on pelin antagonisti ja Noelin entinen ystävä ja opastaja. Hän on aikajanan vartija.


title: Final Fantasy XIII-2

text: Pelin hahmosuunnittelija Tetsuya Nomura on todennut, että kaikki edeltävän pelin hahmot tullaan näkemään siten, että jokainen hahmo on muuttunut jotenkin.


title: Final Fantasy XIII-2

text: Pelin tapahtumat sijoittuvat kolme vuotta "Final Fantasy XIII":n päättymisen jälkeen. Kun Lightning ystävineen tuhosivat Orphanin ja Oerba Dia Vanille sekä Oerba Yun Fang muuttuivat Ragnarokiksi estääkseen Cocoonia törmäämästä Gran Pulseen, fal’Cien valtakausi oli ohi ja Cocoonista selviytyneet ihmiset muuttivat asumaan Gran Pulseen, maailmaan jota he olivat aina pelänneet. Mutta nyt kun he olivat lopultakin nähneet totuuden Pulsesta, kaikki tämä pelko oli hävinnyt.


title: Final Fantasy XIII-2

text:
L'Cien tilasta vapauduttuaan Snown, Hopen ja Sazhin kanssa, Lightning tapaa jälleen siskonsa, Serahin,
kun hän herää kristallitilastaan.
Kuitenkin, Orphanin tuho ja Cocoonin tippuminen aiheuttaa sivufektin, joka vie Lightningin pois omasta ajastaan
Valhallaan. Sen seurauksena moni uskoo että Lightning on kuollut ja uhrautui Vanillen ja Fangin mukana.
Serah on ainoa joka uskoo siskonsa olevan elossa.
Kaksi vuotta myöhemmin Snow Villiers, lähtee etsimään Lightningia Serahin vuoksi, mutta katoaa itse.


title: Final Fantasy XIII-2

text: Vuoden päästä hirviöt hyökkäävät Serahin uuteen kotikaupunkiin New Bodhumiin, ja hänet pelastaa salaperäinen nuori mies nimeltä Noel Kreiss. Serah liittyy Noelin mukaan ja he lähtevät etsimään Lightningia. Lightning on joutunut toiseen maailmaan, joka on yhteydessä Gran Pulseen ja saanut tietää uudesta Gran Pulseen kohdistuvasta uhasta. Tässä maailmassa hän on joutunut palvelemaan jumalatar Etroa ja kohdannut salaperäisen miehen, Caius Balladin, joka vaikuttaisi tekevän samanlaista tehtävää kuin Lightning.


title: HMS Bath

text: HMS Bath (viirinumero I17) oli Britannian Kuninkaallisen laivaston Town-luokan hävittäjä, joka palveli toisessa maailmansodassa. Alus oli alun perin Yhdysvaltain laivaston Wickes-luokan hävittäjä "USS Hopewell", joka luovutettiin Kuninkaalliselle laivastolle hävittäjiä tukikohdista -sopimuksen mukaisesti.


title: HMS Bath

text: Yhdysvaltain laivasto tilasi aluksen Newport News Shipbuilding and Drydock Companyltä Newport Newsistä Virginiasta. Sen köli laskettiin 19. tammikuuta 1918 ja alus laskettiin vesille puoli vuotta myöhemmin 8. kesäkuuta nimellä "USS Hopewell" (runkonumero DD-181) kumminaan rouva Grote Hutcheson. Alus otettiin palvelukseen 22. maaliskuuta 1919 Portsmouthissa Virginiassa ensimmäisenä päällikkönään kapteeniluutnantti R. E. Rodgers.


title: HMS Bath

text: Alus nimettiin Pollard Hopewellin, joka oli liittynyt Yhdysvaltain laivastoon kesäkuussa 1812. Hän ilmoittautui 21. elokuuta "USS Chesapeakelle", joka lähti merelle 1. kesäkuuta 1913 päällikkönsä Lawrencen johdolla kohdatakseen "HMS Shannonin". Seuranneessa taistelussa Lawrence ja Hopewell saivat surmansa ja "Chesapeake" vallattiin.


title: HMS Bath

text: "USS Hopewell" lähti 19. huhtikuuta 1919 Norfolkista liittyäkseen Uuden Englannin vesillä 3. hävittäjälaivueeseen. Alus oli toukokuussa partioimassa Azoreilla avustamassa Atlantin ylilentoa. Se palasi 8. kesäkuuta New Yorkiin viivästyneen huollon vuoksi, minkä jälkeen alus palasi laivueeseensa elokuussa koeammuntoihin. Talvella 1920 alus oli harjoituksissa sekä maalilaivana Karibialla.


title: HMS Bath

text: Alus palasi toukokuun alussa Uuteen Englantiin, missä se oli aina syyskuuhun kouluttaen reserviläisiä ja osallistuen viirikön harjoituksiin. Alus saapui 22. syyskuuta Charlestoniin, jossa se osallistui vastaaviin tapahtumiin. Alus palasi New Yorkiin toukokuussa 1921 kouluttamaan reserviläisiä. Se siirtyi Newportiin 10. lokakuuta ja se oli Charlestonissa sijoitettuna reserviin 10. huhtikuuta saakka, jolloin se lähti Philadelphiaan. Alus poistettiin palveluksesta 17. heinäkuuta 1922.


title: HMS Bath

text: "USS Hopewell" palautettiin palvelukseen 17. kesäkuuta 1940 Yhdysvaltain varautuessa sotaan. Se oli puolueettomuuden valvontaan liittyvissä tehtävissä partioiden Uuden Englannin rannikolla. Se saapui 18. syyskuuta Halifaxiin Kanadaan, jossa se poistettiin palveluksesta 23. syyskuuta sekä siirrettiin hävittäjiä tukikohdista sopimuksen nojalla Britannialle.


title: HMS Bath

text: Britannian kuninkaallinen laivasto otti aluksen palvelukseen nimellä "HMS Bath" 23. syyskuuta 1940 Halifaxissa. Alus lähti 29. syyskuuta Halifaxista St. Johnsin, Newfoundlandin ja Belfastin kautta Devonportiin, jossa lokakuun alussa Newfoundlandin kautta Plymouthiin, josta se siirrettiin lokakuussa telakalle huollettavaksi ja muutostöitä varten. Se palasi palvelukseen marraskuun alussa 1. Miinalaivueeseen Kyle of Lochalshiin.


title: HMS Bath

text: Alus suojasi 8. marraskuuta "HMS St. Albansin" ja "HMS St. Marysin" kanssa miinalaiva "HMS Adventurea" Irlannin merellä ja lopulta koko 1. miinalaivuetta operaatioissa SN43, SN44 ja SN45. Se suojasi 18. marraskuuta laivueensa mukana 1. miinalaivuetta pohjoisen sulun rakentamisessa (operaatio SN3). Alus liittyi vielä samana päivänä "HMS St. Albansin" ja "HMS St. Marysin" kanssa saattueen WS4B paikallissaattueeksi, mistä ne erkanivat seuraavana päivänä palaten kotisatamaan. Alus suojasi laivueensa mukana pohjoisen sulun rakentamista operaatiossa SN11.


title: HMS Bath

text: 8. joulukuuta alus suojasi laivueen mukana operaatio SN10:ssä pohjoisen sulun laajentamista. Se liittyi 18. joulukuuta Clydessä "HMS St. Albansin" kanssa saattueen WS5A paikallissuojaksi. Alukset erkanivat 20. joulukuuta saattueesta palaten Clydeen.


title: HMS Bath

text: Alus suojasi tammikuussa 1941 joukkojenkuljetussaattue TC8:aa luoteisen reitin alueella ennen kuin se siirrettiin Chathamin telakalle huollettavaksi. Aluksen ollessa telakalla käytiin keskusteluja sen siirtämisestä Norjan laivastolle.


title: HMS Bath

text: "HMS Bath" siirrettiin 8. huhtikuuta 1941 Norjan laivastolle säilyttäen nimensä "KNM Bath". Alus määrättiin suojaamaan läntisen reitin alaisuudessa Atlantin saattueita. Alus vaurioitui 16. huhtikuuta kolaroituaan koeajojen aikana, minkä vuoksi se siirrettiin Tynessä telakalle.


title: HMS Bath

text: Alus lähti telakalta 19. toukokuuta Tobermoryyn koulutettavaksi. Se liittyi 5. kesäkuuta koulutuksen päätyttyä Liverpooliin sijoitettuun 5. saattajaryhmään (), jonka mukana se suojasi Britteinsaarten ja Gibraltarin välisiä saattueita.


title: HMS Bath

text: Alus suojasi elokuussa ryhmän mukana saattuetta OG71. Saattue joutui 18. elokuuta noin 400 merimailia Irlannin lounaispuoella Saksan laivaston sukellusveneiden "U-2204", "U-559" ja "U-201" maaliksi. Seuraavana päivänä "U-204":n laukaisema G7e-torpedo osui "KNM Bathiin", joka upposi nopeasti vieden mukanaan suuren osan miehistöstään. Aluksen kaatui ja se upposi kuudessa minuutissa. Hylyn vajotessa aluksen syvyyspommit räjähtivät surmaten useita veden varassa olleita. "HMS Hydrangea" pelasti merestä 39 miestä, jotka siirrettiin yhdeksää lukuun ottamatta neljä miestä pelastaneelle "HMS Wandererille". Pelastetut laskettiin maihin Gibraltarilla lukuun ottamatta kahta matkalla vammoihinsa menehtynyttä. Aluksen päällikkö kapteeniluutnantti Christian Fredrik Thestrup Melsom, kaksi norjalaista upseeria, kaksi brittiläistä upseeria sekä 68 norjalaista ja kymmenen brittiläistä miehistönjäsentä saivat surmansa.


title: Saksan puolalaiset

text: Saksan puolalaiset ovat Saksassa asuvia puolalaisia. Saksan ja Puolan rajalla historiallisesti asuneiden puolalaisten lisäksi heitä on tullut suuressa mittakaavassa töihin Saksaan 1800-luvulta lähtien. Puolalaisia on Saksassa arviolta 2 000 000, ja heillä on virallinen vähemmistön asema.


title: Saksan puolalaiset

text: Puolalaisia muutti Saksaan suuressa määrin 1800-luvun keskivaiheilta 1900-luvun alkuun. Puolalaisia muutti Saksaan maatalouden työvoimapulan tähden. "Leutenot"-nimellä tunnettu pula työntekijöistä johtui saksalaisten suuresta muuttoaallosta Yhdysvaltoihin. Puolalaiset vaikuttivat maatalouden lisäksi myös Ruhrin hiilikaivoksilla, joita oli alettu laajentaa 1800-luvun alulla. Puolalaiset perustivat Ruhrille monia puolalaisia seuroja. Ensimmäinen niistä oli katolilainen työseura "Jednosch". Tärkeimpiä puolalaisten yhteyssiteitä oli puolankielinen lehti "Wiarus Polski". Kun Preussissa alettiin pelätä slaavilaistumista, puolalaisia alettiin sulauttaa saksalaiseen yhteiskuntaan. 1890-luvulla lakkautettiin esimerkiksi puolalaiset koulut. Lisäksi vuodesta 1899 työpaikan säilyttämisen edellytykseksi asetettiin saksan kielen taito. Ennen ensimmäistä maailmansotaa Ruhrin alueella oli arviolta 500 000 puolalaista, joista suuri osa muutti takaisin Puolaan sodan jälkeen. Alueelle jäi noin 150 000 puolalaista, jotka sulautuivat maailmansotien välillä nopeasti saksalaisiin. Toisessa maailmansodassa Natsi-Saksa otti noin 300 000 puolalaista sotavankia ja 1 000 000 siviiliä pakkotöihin. Sodan jälkeen suurin osa puolalaista palasi Puolaan. Puolalaisia on alkanut uudestaan tulla etenkin maatalouden palvelukseen 1990-luvulta lähtien. Suurin osa heistä työskentelee maassa väliaikaisesti.


title: Lentokentäntie

text: Lentokentäntie -nimisiä teitä ovat ainakin:


title: Blastasfuck

text: Blastasfuck on kahden puolalaisen grindcore-yhtyeen Antigaman ja Openwoundin split-albumi, joka on julkaistu vuonna 2004.


title: Design Forum Finland

text: Design Forum Finland on suomalaisen muotoilun promootio-organisaatio. Sitä ylläpitää vuonna 1875 perustettu Suomen Taideteollisuusyhdistys – Konstflitföreningen i Finland ry. Design Forum Finlandin tavoitteena Suomessa on vahvistaa muotoilutoimialaa ja edistää yritystoimintaa. Keskeisiä kohdealueita ovat muun muassa Keski-Eurooppa, Venäjä, Japani ja Yhdysvallat.


title: Design Forum Finland

text: Design Forum Finlandin edeltäjä oli vuosina 1960–1987 toiminut Finnish Design Center. Sen perustivat A. Ahlström, Fiskars, Tampella ja Villayhtymä, ja sen ensimmäinen, Olli Borgin suunnittelema näyttelytila oli Artekin liikkeen yhteydessä Helsingin Keskuskadun Rautatalossa. Myöhemmin keskus toimi Kasarmitorin länsilaidan Kaartinhallissa.


title: Roots of Chaos

text: Roots of Chaos on kahden puolalaisen death metal/grindcore -yhtyeen Antigaman ja Deformedin split-albumi, joka on julkaistu vuonna 2006.


title: Roots of Chaos

text: Antigama


title: Roots of Chaos

text: Deformed


title: Discomfort

text: Discomfort on puolalaisen grindcore-yhtye Antigaman toinen studioalbumi, joka on julkaistu vuonna 2004.


The World Will Fall Soon and We All Will Die on kolmen puolalaisen grindcore-yhtyeen Antigaman, Third Degreen ja Herman Rarebellin split-albumi, joka on julkaistu vuonna 2004.


title: Zeroland

text: Zeroland on puolalaisen death metal/grindcore -yhtye Antigaman kolmas studioalbumi, joka on julkaistu vuonna 2005.


title: Selfmadegod Records

text: Selfmadegod Records on puolalainen levy-yhtiö, joka on perustettu vuonna 2000 Biała Podlaskassa, Puolassa.


title: 221B Baker Street

text: 221B Baker Street  on osoite Lontoossa, jossa kuuluisa fiktiivinen etsivä Sherlock Holmes asui Sir Arthur Conan Doylen kirjoittamien tarinoiden mukaan. Yhdistyneen kuningaskunnan postiosoitteissa numero ja kirjain -yhdistelmä voi viitata erilliseen osoitteeseen suuremmassa, usein asuinkäyttöön varatussa rakennuksessa. Sherlock Holmes -tarinoiden Baker Streetillä kyseinen talo olisi ollut Yrjöjen ajan arkkitehtuurityyliin rakennettu rivitalo.


title: 221B Baker Street

text: Todellisuudessa tällaista osoitetta ei kuitenkaan ollut olemassa 1800-luvun lopulla, jolloin Sherlock Holmes -kirjat kirjoitettiin, sillä katu oli nykyistä lyhyempi. Osoitenumerot päättyivät numeroon 100, mikä oletettavasti oli syynä siihen, että Conan Doyle valitsi osoitteeksi korkeamman numeron.


title: 221B Baker Street

text: Myöhemmin, 1930-luvulla, katua kuitenkin pidennettiin liittämällä siihen sen jatkeena ollut Upper Baker Street. Tällöin parittomat osoitenumerot 215–229 annettiin Art Deco -rakennukselle, joka tunnettiin nimellä "Abbey House". Se muutti nimensä vuonna 1932 "Abbey Road Building Societyksi", joka (ja sen seuraajat) hallinnoivat rakennusta vuoteen 2005. "The building society Abbey National" vastasi kaikkiin osoitteeseen 221b tuleviin postilähetyksiin siihen asti.


title: 221B Baker Street

text: Sherlock Holmes -museo oli perustettu osoitteeseen 239 Baker Street. Myöhemmin sen osoitteeksi kuitenkin on museon pyynnöstä vahvistettu 221B Baker Street, tosin täysin poiketen normaalista osoitenumerointikäytännöstä, sillä rakennus sijaitsee osoitteiden 237 ja 241 Baker Street välissä. Westminsterin kaupunginvaltuuston johtaja Lady Shirley Porter paljasti tämän mukaisen osoitelaatan 27. maaliskuuta 1990. Hänet kutsuttiin uudelleennumeroimaan museon rakennus, koska tätä osoitetta ei oltu merkitty alkuperäiseen viralliseen asemakaavaan. Tästä seurasi kuitenkin Abbey Nationalin ja Sherlock Holmes -museon välinen pitkäaikainen kiista siitä, kummalla oli oikeus vastata tähän osoitteeseen lähetettyihin kirjeisiin. Kiista päättyi vasta vuonna 2005, kun Abbey National muutti alueelta pois.


title: HMS Anchusa

text: HMS Anchusa (viirinumero K186) oli Britannian Kuninkaallisen laivaston Flower-luokan korvetti.


title: HMS Anchusa

text: Alus tilattiin 8. huhtikuuta 1940 Harland and Wolffilta Belfastista Pohjois-Irlannista. Sen köli laskettiin 17. syyskuuta 1940 ja alus laskettiin vesille 15. tammikuuta 1941. Alus valmistui pari kuukautta myöhemmin 1. maaliskuuta.


title: HMS Anchusa

text: Alus myytiin 1946 ja siitä tehtiin 1949 kauppalaiva "Silverlord". Se nimettiin uudelleen 1954 "Sir Edgariksi". Alus upposi 18. tammikuuta 1960, minkä jälkeen se nostettiin romutettavaksi Mauritiuksella.


title: Strukturoidut tuotteet

text: Strukturoidut tuotteet tarkoittavat rahoituksessa sijoitusstrategiaa, tavallisesti joukkolaina- tai velkasitoumusmuotoisia sijoituksia, jotka koostuvat tavallisesti suurimmaksi osin vähäriskisestä korkokomponentista ja riskillisestä johdannaiskomponentista tai muusta riskipitoisesta osasta. Vuonna 2009 Suomessa strukturoitujen tuotteiden kokonaismyyntivoluumi oli yhteensä 2,14 miljardia euroa.


title: Siekiera / Destination Death

text: Siekiera / Destination Death on kahden puolalaisen death metal/grindcore-yhtyeen Antigaman ja Jan AG:n split-albumi, joka on julkaistu vuonna 2003.


title: Siekiera / Destination Death

text: Kaikki albumin kappaleet ovat cover-versioita puolalaisen brutaalin hardcore punk -yhtye Siekieran kappaleista.


title: Siekiera / Destination Death

text: Antigama


title: Siekiera / Destination Death

text: Jan AG


title: Eurajoen vesitorni

text: Eurajoen vesitorni on Eurajoen kunnassa sijaitseva vuoden 1985 kesällä valmistunut 45 metriä korkea ja tilavuudeltaan 900 kuutiometriä oleva vesitorni. Vesitornin suunnitteli Maa ja Vesi Oy ja sen rakensi YIT Oy Yleinen Insinööritoimisto.


title: Eurajoen vesitorni

text: Vesitorniin asennettiin vuonna 1986 Foucault’n heiluri, ensimmäisenä Suomessa. Paikkakunnalla tuolloin opettanut lehtori Jukka Mattila ideoi ja ehdotti heilurin rakentamista Eurajoen vesitorniin fysiikan opetusvälineeksi ja matkailunähtävyydeksi. Pituutta heilurin teräslangalla on 40 metriä ja se on ripustettu vesitornin säiliöosan ulkoreunan kannatintukeen. Teräslangan päässä heiluva paino painaa 110 kilogrammaa. Eurajoen vesitornilla järjestetään myös näytöksiä, joissa opas esittelee heilurin toimintaa. Lisäksi vesitornilla on näköalatasanne josta näkyy hyvin muun muassa Olkiluodon ydinvoimalaitos ja Vuojoen kartano.


title: Tigranocerta

text: Tigranocerta () oli kaupunki, joka sijaitsi todennäköisesti lähellä nykyistä Turkin Silvania. Armenian kuningas Tigranes Suuri perusti sen pääkaupungikseen ensimmäisellä vuosisadalla eaa.


title: Tigranocerta

text: Tigranes perusti kaupungin, jotta valtion pääkaupunki olisi lähempänä laajentuneen valtakunnan keskustaa. Kaupunkiin siirrettiin asukaitta Mazakasta Kappadokiasta ja muista hellenististä kaupungeista. Lisäksi sinne muutti armenialaisia uudisasukkaita. Kaupungin lähellä käydyssä Tigranocertan taistelussa Luculluksen johtamat roomalaisjoukot kukistivat Tigranesin joukot vuonna 69 eaa. Lucullus ryösti taistelun jälkeen kaupungin. Saaliin suurudeksi on arvioitu 8 000 talenttia.


title: Tigranocerta

text: Tigranesin kuoltua Armenian pääkaupunki siirrettiin Artaxataan. Tigranocerta säilytti kuitenkin merkityksensä 1100-luvulle saakka. Kaupungin sijainnista ei ole täyttä varmuutta nykytiedoilla.


title: HMS Dahlia

text: HMS Dahlia (viirinumerot M59 ja K59) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Dahlia

text: Alus tilattiin 25. heinäkuuta 1939 Aberdeenista J. Lewis and Sonsilta. Sen köli laskettiin 28. helmikuuta 1940 telakkanumerolla 152 ja alus laskettiin vesille 31. lokakuuta. Alus valmistui 21. maaliskuuta 1941.


title: HMS Dahlia

text: "HMS Dahlia" pelasti 29. joulukuuta 1944 Saksan laivaston sukellusveneen "U-322" torpedoimalta amerikkalaiselta kauppalaivalta "Black Hawkilta" 68 merimiestä (). Alus saapui 28. lokakuuta 1948 romutettavaksi Gelleswick Bayhin.


title: Fennica Gehrman

text: Fennica Gehrman Oy on suomalainen, lokakuussa 2002 perustettu musiikkikustantamo ja ruotsalaisen Gehrmans Musikförlag Ab:n tytäryritys. Fennica Gehrman on taidemusiikin kustantaja, joka mm. vuonna 2007 hankki omistukseensa aiemmin Edition Fazerin ja Warner/Chappell Music Finlandin hallussa olleet taidemusiikin katalogit. Vuonna 2006 myös Edition Loven taidemusiikin teokset siirtyivät Fennica Gehrmanin omistukseen.


title: Fennica Gehrman

text: Fennica Gehrman kustantaa mm. Kalevi Ahon, Einojuhani Rautavaaran, Mikko Heiniön, Olli Kortekankaan, Kimmo Hakolan ja Veli-Matti Puumalan musiikkia. Katalogiin kuuluu myös Jean Sibeliuksen, Leevi Madetojan, Uuno Klamin, Armas Järnefeltin ja monien muiden keskeisten suomalaissäveltäjien teoksia.


title: Fennica Gehrman

text: Fennica Gehrman -kustantamon tausta nivoutuu tiiviisti Fazer Musiikin satavuotiseen historiaan. Marraskuussa 1897 K. G. Fazer ja R. E. Westerlund ostivat Anna Melanin musiikkikaupan Helsingissä ja loivat perustan Fazer Musiikin pitkäikäiselle ja laajenevalle toiminnalle. Vuonna 1993 Fazer Musiikki siirtyi Warner Musicin omistukseen, ja kustannustoiminta jatkui Warner/Chappell Music Finland Oy:n organisaatiossa vuoteen 2002 asti, jolloin Warner luopui taidemusiikin kustantamisesta Pohjoismaissa ja Fennica Gehrman perustettiin. Vuonna 2007 Fennica Gehrman osti omistukseensa Warner/Chappellin suomalaisen taidemusiikkikatalogin ja jatkaa siten pitkiä Edition Fazerin perinteitä kotimaisen taidemusiikin kustantajana ja pedagogisen musiikin julkaisijana.


title: Budapestin pörssi

text: Budapestin pörssi (, BSE) avattiin uudelleen vuonna 1990. Sen pääkonttori sijaitsee Budapestissä Unkarissa. BSE on Unkarin finanssimarkkinoiden avaininstituutio ja virallinen kaupankäyntitapahtumapaikka julkisesti tarjoituille arvopapereille. Pörssin pääindeksit ovat: BUX, BUMIX, CETOP 20.


title: Hr. Ms. Van Galen (G84)

text: Hr. Ms. Van Galen (viirinumerot G84, J3 ja D803) oli toisen maailmansodan aikana valmistettu N-luokan hävittäjä, jonka Alankomaat osti Britannialta.


title: Hr. Ms. Van Galen (G84)

text: Alus tilattiin William Denny and Brothersilta Dumbartonista ja sen köli laskettiin 10. heinäkuuta 1939. Alus laskettiin vesille 17. huhtikuuta 1941 nimellä "HMS Noble". Amiraliteetti ja Alankomaiden hallitus allekirjoittivat sopimuksen aluksen ostosta 18. maaliskuuta 1941. Siihen piti tehdä joitakin muutoksia, koska aluksen suunniteltu toiminta-alue oli Itä-intia. Alus valmistui 20. helmikuuta 1942.


title: Hr. Ms. Van Galen (G84)

text: Koulutuksen päätyttyä alus siirtyi Itä-Intiaan, jossa se liittyi 7. hävittäjälaivueeseen kesäkuussa 1942. Se suojasi saattueita Intian valtamerellä lokakuuhun, jolloin se oli Fremantlessa. Alus siirrettiin Yhdysvaltain laivaston alaisuuteen suojaamaan Australian etelä- ja länsirannikon saattueita, kunnes se helmikuussa 1944 siirrettiin Trincomaleehen osaksi Itä-Intian laivastoa. Alus siirrettiin lokakuussa 1944 8. hävittäjälaivueeseen.


title: Hr. Ms. Van Galen (G84)

text: Alus osallistui 21. maaliskuuta - 4. huhtikuuta operaatio Diplomatiin, jolloin se suojasi "USS Saratogan" Trincomaleesta Kookossaarille ja takaisin. Alus osallistui Sabangiin tehtyyn iskuun 19. huhtikuuta sekä Surabajan iskuun johtaneisiin operaatioihin 6.- 27. toukokuuta. Myöhemmin alus osallistui harhautusoperaatio Milletiin Nikobaareille, jonne se matkasi 17. lokakuuta "HMS Londonin" ja "HMAS Normanin" kanssa. Operaatiosta vapauduttuaan alus siirrettiin Plymouthiin, jossa se suojasi läntisen reitin alaisena saattueita marraskuusta 1944 alkaen.


title: Hr. Ms. Van Galen (G84)

text: "Van Galen" siirrettiin helmikuussa 1945 telakalle Southamptoniin, mistä se palasi palvelukseen 1. huhtikuuta. Alus saapui koulutuksen jälkeen Rotterdamiin 23. elokuuta, jossa se valmistui palvelukseensa Alankomaiden Itä-Intiassa. Alus partioi Alankomaiden Itä-Intian vesillä kesäkuuhun 1948, jolloin "Hr. Ms. Tjerk Hiddes" vapautti sen tehtävistään.


title: Hr. Ms. Van Galen (G84)

text: Alus saapui huhtikuussa 1951 Korean aluevesille vapauttaen "Hr. Ms. Evertsenin". Alus liittyi Korean länsirannikolle koottuun laivasto-osastoon, jonka mukana se osallistui vielä saman kuukauden aikana Hungnamin piiritykseen sekä alueen tulittamiseen. Heinakuussa alus suojasi Yhdysvaltain laivaston lentotukialuksia "USS Bataan" ja "USS Sicily".


title: Hr. Ms. Van Galen (G84)

text: Lokakuun lopulla alus siirtyi Korean itärannikolle vapauttaen "HMS Concordin". Se osallistui Wonsanin, Songjinin ja Hamhungin tulitukitehtäviin. Marraskuussa alus osallistui iskuun Hungnamiin "HMAS Tobrukin" ja "HMS Belfastin" kanssa. Iskuun osallistuivat myös "HMAS Sydneyn" lentokoneet. Joulukuussa alus palasi länsirannikolle, jossa se vapautti "HMCS Athabaskanin". "Hr. Ms. Piet Hein" vapautti aluksen maaliskuussa 1952, jolloin "Hr. Ms. Van Galen" aloitti paluumatkan Alankomaihin.


title: Hr. Ms. Van Galen (G84)

text: Alus matkasi Hong KOngin, Singaporen, Suezin kanavan, Maltan, Las Palmasin, Rio de Janeiron, Buenos Airesin, Curacao ja Bermudan kautta saapuen Den Helderiin 20. kesäkuuta. Alus lähti 11. helmikuuta 1953 koulutuspurjehdukselle Las Palmasiin, Agadiriin, Gibraltarille ja Portlandiin ennen paluuta Den Helderiin 2. huhtikuuta. Se teki 18. huhtikuuta - 1. toukokuuta toisen purjehduksen, johon edellisen matkan satamien lisäksi sisällytettiin Penzance ja Liverpool.


title: Hr. Ms. Van Galen (G84)

text: Alus poistettiin lokakuussa 1956 alusluettelosta ja se myytiin Frank Rijsdijkille. Alus saapui 8. helmikuuta 1957 Hendrik-Ido-Ambachtiin romutettavaksi.


title: The Black Pony

text: The Black Pony on vuonna 2010 perustettu pop rock -yhtye Berliinistä.


title: The Black Pony

text: Trevor Brown ja Ryan Belitsky tutustuivat toisiinsa Pop-kesäleirillä vuonna 2009 Los Angelesissa. Berliiniläiset Eugen Flittner ja Kevin Dollerschell liittyivät mukaan keväällä 2010.


title: The Black Pony

text: Los Angelesissa asuva Michael Johnson, tuottaja Lukas Hilbert ja musiikkimanageri Volker Neumüller tukivat bändin kehitystä.


title: The Black Pony

text: Heidän ensimmäinen singlensä “Boys are Crazy” julkaistiin Saksassa 3. joulukuuta 2010. Se sijoittui Saksan singlelistalla sijalle 69. Albumi “Launched in the Pool” ilmestynee 18.3.2011. The Black Pony esiintyi marraskuussa 2010 Dusseldorfissa The Dome 56- konsertissa, joka on neljä kertaa vuodessa järjestettävä suuri musiikkitapahtuma. Se oli yhtyeen ensimmäinen esiintyminen isolle yleisölle.SingletAlbumit


title: Hr. Ms. Tjerk Hiddes (G16)

text: Hr. Ms. Tjerk Hiddes (viirinumero G16) oli toisen maailmansodan aikainen Alankomaiden laivaston N-luokan hävittäjä, jonka Alankomaat osti Britannialta.


title: Hr. Ms. Tjerk Hiddes (G16)

text: Alus tilattiin 15. huhtikuuta 1939 William Denny and Brothersilta Dumbartonista osana vuoden 1939 laivasto-ohjelmaa. "HMS Nonpareilina" tilatun aluksen tarjoukseen perustuva hinta oli 400684 puntaa ilman Amiraliteetin toimittamia varusteita kuten aseita, ammuksia ja viestivälineitä. Sen köli laskettiin 22. toukokuuta 1940 ja se myytiin Alankomaille 18. maaliskuuta 1941. Alus laskettiin vesille 25. kesäkuuta 1941 nimettynä todennäköisesti "Hr. Ms. Tjerk Hiddesiksi". Alus valmistui 6. toukokuuta 1942 ja se otettiin palvelukseen 27. toukokuuta.


title: Hr. Ms. Tjerk Hiddes (G16)

text: Alus myytiin maaliskuussa 1951 Indonesialle, joka liitti sen laivastoonsa nimellä "KRI Gadjah Mada". Alus palveli Indonesian laivaston lippulaivana aina vuoteen 1961, jolloin se poistettiin alusluettelosta.


title: Seututie 724

text: Seututie 724 on Vaasasta Mustasaaren Raippaluotoon johtava seututie. Tien pituus on noin 21 kilometriä. Suomen pisin silta, Raippaluodon silta, on osa seututietä 724.


title: Puitelaki

text: Puitelaki on laki, joka ei sisällä yksityiskohtaisia säännöksiä, vaan ainoastaan yleisluonteiset piirteet vaikutusalueestaan. Tarkempaa sääntelyä tai viranomaisten toimintaohjeita varten annetaan lakia alemmanasteisia säädöksiä.


title: Puitelaki

text: Usein puitelakiin sisältyy valtuutus, jonka nojalla valtioneuvosto antaa lakiin liittyvät yleiset ja yksityiskohtaiset ohjeet.


title: Puitelaki

text: Laaja-alaisten puitelakien perusteella on esimerkiksi sidottu Suomen kunnat valtioon monella tavoin muun muassa sosiaalialalla, terveydenhuollossa ja opetustoimessa. Suomessa on perinteisen sääntelyn lisäksi säädetty 1960-luvulta lähtien uudentyyppisiä lakeja, joille on annettu nimeksi puitelaki, kehittämislaki, suunnittelulaki tai tavoitelaki. Käyttöön on otettu myös julkisoikeudelliset sopimukset, vapaamuotoiset järjestelyt valtion ja etujärjestöjen välillä sekä laajat lakisääteiset suunnittelujärjestelmät. Tällaista uudentyyppistä lainsäädäntöä on arvosteltu sen epämääräisyydestä ja sääntelyn siirtymisestä pois eduskunnan vaikutuspiiristä. Puitelakeihin liittyy läheisesti hallintoviranomaisten norminanto, jolla tarkoitetaan ministeriöiden ja hallintoviranomaisten antamia määräyksiä.


title: R5-moottori

text: Rivi-5 tai riviviitonen (I5) on polttomoottori, jossa on viisi sylinteriä sijoitettuna yhteen riviin. Se käyttää yhtä moottorilohkoa. Riviviitosia on käytetty autoissa aina silloin tällöin. 2000-luvulla niiden suosio on kasvanut. Riviviitosia löytää esim. Audeista, Volvoista ja joistakin diesel-moottorisista Mercedes-Benz autoista, kuten myös Acura Vigor mallista.


title: R5-moottori

text: General Motors on myös julkistanut suositun riviviitosen kuorma-automoottoriperheessä osana Atlas moottoreita. Lisäksi osa Volvon uusimmista malleista käyttää riviviitosia. Myös Volkswagen on käyttänyt riviviitosta pakettiautossaan ja se on viime aikoina kehitellyt erilaista moottoria jota käytetään nykyisen sukupolven Jetta -mallissa.


title: R5-moottori

text: Pienin tuotantorivivitonen löytyy vuoden 1981 Audi 100:sta, kooltaan 1 921 kuutiosenttimetriä. Toyotan 1PZ-moottori (diesel) on taas suurin kooltaan 3 469 cm³, aikaisemmin mainittu GM "Atlas" on kooltaan 3 464 cm³.


title: Fuga

text: Fuga on vuonna 1960 perustettu klassisen musiikin erikoisliike, joka toimii myös levy-yhtiönä ja pienkustannelevyjen jakelijana .


title: Yleisurheilu kesäolympialaisissa 1952 – miesten kiekonheitto

text: Helsingin olympiakisojen miesten kiekonheittoon osallistui 32 urheilijaa edustaen 20 kansallisuutta. Kilpailu käytiin 22. heinäkuuta.


text:
Karsintaraja oli 46,00.
Karsintayhmä 1
Karsintayhmä 2


title: Philippe Buchet

text: Philippe Buchet on 7. toukokuuta 1962 Junivillessä, Ardennes'n departementissä, Ranskassa syntynyt sarjakuva-artisti.


title: Philippe Buchet

text: Hän aloitti toimimalla freelance-kuvittajana Pariisissa ja Reimsissä. Sarjakuvan maailmaan hän siirtyi piirtämällä sarjakuvaa "Nomad" yhdessä käsikirjoittaja Jean-David Morvanin kanssa. Hän piirsi myös "Dragon"-lehteen ja loi Morvanin kanssa sarjakuvan "Sillage". "Dragonia" tehdessään hän teki Morvanin kanssa miekka- ja taikasarjan La Quête des réponses (1998).


title: Seitakuoro

text: Seitakuoro on rovaniemeläinen, noin 30 laulajasta koostuva kamarikuoro, joka on perustettu Kemissä vuonna 1961. Kuoro toimii nykyisellään Rovaniemen kansalaisopiston opintopiirinä, mutta on myös oma yhdistyksensä.


title: Seitakuoro

text: Kuoron perusohjelmisto koostuu klassisesta kamarikuororepertoaarista, mutta uuden, vaativan kuoromusiikin sekä vanhan musiikin osuus ohjelmistosta on kasvanut. Yhtenä kuoron perusideana on esittää laajoja teoksia yhdessä orkesterin kanssa. Läheinen yhteistyökumppani on Lapin kamariorkesteri. Kuoron tavoitteena on myös tuoda tunnetuksi lappilaista musiikkia. Seitakuoro onkin kantaesittänyt muiden suomalaisten ja ulkomaalaisten säveltäjien teosten lisäksi useiden lappilaisten säveltäjien tuotantoa.


title: Seitakuoro

text: Seitakuoro konsertoi pääsääntöisesti Rovaniemellä ja muualla Lapin läänin alueella. Konsertteja pidetään eri ohjelmistolla vuosittain yleensä 3-4. Usein kuoro vie konserttejaan useille paikkakunnille. Useana vuonna Seitakuoro on esiintynyt Hetan musiikkipäivillä. Seitakuoro tekee konserttimatkoja myös muualle Suomeen sekä ulkomaille.


title: Seitakuoro

text: Seitakuoro on menestynyt kuorokilpailuissa ja -katselmuksissa Suomessa ja ulkomailla. Vuonna 2006 Seitakuoro oli toiseksi paras kuoro Pärnun kansainvälisissä kansanlaulukilpailuissa. Vuonna 2009 Seitakuoro ylsi Tšekin Olomoucissa järjestetyn suuren kuorofestivaalin viiden parhaan kuoron joukkoon ja voitti kaksi kilpasarjaa.


title: B-tyypin pääsarjan tähti

text: B-tyypin pääsarjan tähti (B V) on pääsarjan (vetyä polttava) tähti, jonka spektriluokka on O ja luminositeettiluokka B. Näiden tähtien massa on usein 2–16 kertaa Auringon massaa suurempi, ja niiden pintalämpötila vaihtelee 10 000–30 000 kelvinin välillä. B-tyypin pääsarjan tähdet ovat erittäin valovoimaisia ja sinisiä. Etenkin B2 -alaluokkaan sijoittuvat tähdet sisältävät heliumia. Esimerkiksi Regulus ja Algol A ovat B-tyypin tähtiä.


title: B-tyypin pääsarjan tähti

text: B-tyypin tähdillä ei ole koronaa. Ne kuluttavat vetyvarastojaan paljon nopeammin kuin pienemmät tähdet kuten Aurinko, minkä takia niiden elinikä on hyvin lyhyt suhteessa muihin tähtiin. B-tyypin tähtien aurinkotuulen nopeus on yleensä noin 3 000 000 m/s. Monet B-tyypin tähdet myös kiertävät akselinsa ympäri poikkeuksellisen nopeasti.


title: B-tyypin pääsarjan tähti

text: Arvioiden mukaan 1 jokaisesta Auringon lähiympäristön 800 tähdestä on B-tyyppiä. B-tyypin alaluokkia ovat luokat B0–B9 sekä Be.


title: F-tyypin pääsarjan tähti

text: F-tyypin pääsarjan tähti (F V) on pääsarjan (vetyä polttava) tähti, jonka spektriluokka on F ja luminositeettiluokka V. Näiden tähtien massa on 1–1,4 kertaa Auringon massa, ja niiden pintalämpötila on 6 000–17 000 K. Esimerkkeja F-tyypin pääsarjan tähdistä ovat Gamma Virginis A ja B sekä Tau Boötis.


title: Live (Royals)

text: Live on rock-yhtye Royalsin kolmas ja viimeinen albumi, joka julkaistiin vuonna 1978. Tupla-albumille taltioitiin yhtyeen viimeinen keikka 21.5.1978 Helsingin Tavastia-klubilla. Levyllä on ensi kertaa mukana yhtyeen uusi jäsen, kosketinsoittaja ja komppikitaristi Mikko Rintanen.


title: Live (Royals)

text: Äänittäjänä toimi Robi Godzinsky ja levyn miksasi Pave Maijanen.


title: G-tyypin pääsarjan tähti

text: G-tyypin pääsarjan tähti (G V) on pääsarjan tähti, jonka spektriluokka on F ja luminositeettiluokka V. Näiden tähtien massa on 0,8–1,2 kertaa Auringon massa, ja niiden pintalämpötila on 5 300–6 000 K. Aurinko on tunnetuin esimerkki G-tyypin pääsarjan tähdestä. Joka sekunti Aurinko muuttaa noin 600 miljoonaa tonnia vetyä heliumiksi kehittäen energiaa. Muita G-tyypin tähtiä ovat mm. Alfa Centauri A ja Tau Ceti.


title: G-tyypin pääsarjan tähti

text: G-tyypin tähtien spektrin väri on yleensä valkoinen. Aurinkokin on oikeasti valkoinen, mutta se näyttää kellertävältä johtuen Maan ilmakehästä. G-tyypin tähdet ovat valovoimaisempia kuin 90 % Linnunradan tähdistä (jotka ovat pääasiassa oransseja, punaisia ja valkoisia kääpiöitä).


title: G-tyypin pääsarjan tähti

text: G-tyypin tähdillä on usein vetyä noin 10 miljardiksi vuodeksi. Tämän jälkeen niistä alkaa kehittyä punaisia jättiläisiä, jotka romahtavat lopulta kylmeneviksi ja tiheiksi valkoisiksi kääpiöiksi.


title: Anuco

text: Anuco oli Pekka Härkösen omistama levy-yhtiö, joka oli toiminnassa vuosina 1974–1980.


title: Anuco

text: Yhtiö julkaisi iskelmä- ja vanhan tanssimusiikin äänitteitä. Levyttäneitä artisteja olivat muiden muassa Eino Valtanen, Juhani Markola, Bamberos, M. A. Numminen ja Rauli Somerjoki.


title: Kauko Muje

text: Kauko Oskari Muje (s. 11. syyskuuta 1936) on suomalainen säveltäjä, laulaja, lehtitoimittaja ja radiotoimittaja, joka esitti lastenlauluja, joissa oli hänen puolisonsa Vuokko Mujeen tekstit ja hänen oma sävellyksensä. Hän on ollut Kuusjärven Lehden päätoimittaja ja vuodesta 1967 toimittajana Yleisradion Joensuun ja Kuopion toimituksissa.


title: Vuokko Muje

text: Vuokko Sinikka Muje (s. 2. toukokuuta 1940 Kuusjärvi) on suomalainen sanoittaja ja kirjailija. Hän sanoitti lauluja muun muassa miehensä Kauko Mujeen sävellyksiin.


title: Neiti Ihme

text: Neiti Ihme (esiintynyt Suomessa myös nimillä Ihmetyttö tai Ihmenainen) () on Marvelin tuottama supersankaritar, joka suunniteltiin alun perin Kapteeni Ihmeen naispuoliseksi vastineeksi. Neiti Ihme esiintyi sarjakuvissa ensi kerran vuonna 1977 "Ms. Marvel" -lehden ensimmäisessä numerossa. Mutta alkuperäinen Neiti Ihmeenä esiintynyt hahmo, Carol Danvers, nähtiin jo vuonna 1968 "Marvel Super-Heroes" -lehdessä. Neiti Ihmeen loivat Gerry Conway ja John Buscema. "Ms. Marvel" -lehden kaksi ensimmäistä sarjaa keskittyivät Danversiin ja kolmas ja neljäs sarja Kamala Khaniin.


title: Neiti Ihme

text: Kapteeni Ihmeen tavoin Neiti Ihme on myös saanut voimansa Krii-rodun teknologian tai genetiikan kautta. Tarinan mukaan hän on kertaalleen menettänyt voimansa Ryhmä-X:n jäsenelle Roguelle.


title: Neiti Ihme

text: Carol Danvers oli ensimmäinen Neiti Ihmeen nimeä kantanut hahmo. Hän esiintyi ensimmäisen kerran sarjakuvan "Marvel Super-Heroes" numerossa 13 vuonna 1968. Roy Thomas ja Gene Colan loivat hahmon alun perin supervoimattomaksi Yhdysvaltain ilmavoimien upseeriksi. "Captain Marvel" -lehden numerossa 18, hän joutui räjähdykseen krii-supersankari Kapteeni Ihmeen kanssa, mutta palasi supervoimallisena hahmona, johon oli sekoittunut Kapteeni Ihmeen DNA:ta, ensi kerran "Ms. Marvelin" ensimmäisessä numerossa vuonna 1977. "Kostajat"-sarjakuvan numerosta 171 alkaen, Danversista on tullut supersankariryhmän Kostajat kantava voima. Danvers on käyttänyt myös koodinimiä Binari ja Sotalintu. Heinäkuussa 2012 Danvers omaksui Kapteeni Ihmeen tittelin sen alkuperäisen kantajan, Mar-Vellin, kunniaksi.


title: Neiti Ihme

text: Sharon Ventura, toinen Neiti Ihmeen nimeä kantanut henkilö, esiintyi ensimmäisen kerran Möykyn nimikko lehden numerossa 27. Mike Carlinin ja Ron Wilsonin, kehittämä hahmo toimi alun perin Thunderidersin sijaisnäyttelijänä. Saman sarjakuvan numerossa 35, Ventura osallistui vapaaehtoisesti Power Brokerin kokeeseen tehdä hänestä supervoimainen ja siten antaa mahdollisuus liittyä Unlimited Class Wrestling Federationiin Möykyn kanssa. Ventura liittyy myöhemmin Ihmenelosiin "Ihmeneloset"-lehden numerossa 307 ja numerossa 310 hän altistuu kosmisille säteille, mutatoituen Möykkyä muistuttavaksi olennoksi ja saaden nimen Möykytär.


title: Neiti Ihme

text: Tohtori Karla Sofen, superrikollinen nimeltä Kuukivi, esiintyi ensi kerran Tohtori Faustuksen rikoskumppanina "Kapteeni Amerikka" -lehden numerossa 192. "The Incredible Hulk" -lehden numerossa 228, Sofenista tulee Kuukivenä tunnetun rikollisen, Lloyd Blochin, psykiatri. Sofen huijaa Blochin antamaan hänelle meteorin, joka toimii hänen voimanlähteenään. Tämän jälkeen hän omaksuu itselleen Kuukiven nimen ja voimat. "Dark Reign" -tarinan aikana, Sofen liittyy Norman Osbornin luomaan Kostajat-ryhmään, nimeltä Pimeyden Kostajat, entisen Neiti Ihmeen Carol Danversin pahaksi vastineeksi. Saman lehden numerosta 38 alkaen Sofen omaksuu Neiti Ihmeen tittelin itselleen, kunnes Danvers ottaa sen takaisin numerossa 47.


title: Neiti Ihme

text: Kamala Khan on Sana Amanatin, G. Willow Wilsonin ja Adrian Alphonan kehittämä hahmo ja neljäs Neiti Ihmeen titteliä kantanut hahmo. Khan teki ensiesiintymisensä "Captain Marvel" -lehden numerossa 17 (marraskuu 2013) ja on 16-vuotias pakistanilais-amerikkalainen tyttö Jersey Citystä, joka ihailee Carol Danversia. Khan sai oman "Ms. Marvel" -sarjakuvan helmikuussa 2014, tullen Marvel Comicsin ensimmäiseksi muslimihahmoksi, jolla oli oma sarjakuva.


title: Kuparierakkokolibri

text: Kuparierakkokolibri ("Phaethornis subochraceus") on eteläamerikkalainen kiitäjälintu. Sen esiintymisalue käsittää Bolivian Andien itärinteiden alangot sekä läheisen alueen Brasilian Mato Grossossa. Walter Edmond Clyde Todd kuvaili lajin holotyypin Bolivian Santa Cruz de la Sierrasta vuonna 1915.


title: Neulaerakkokolibri

text: Neulaerakkokolibri ("Phaethornis philippii") on eteläamerikkalainen kiitäjälintu. Sen esiintymisalue käsittää itäisen Perun, Bolivian pohjoisosan ja Brasilian länsiosan. Jules Bourcier kuvaili lajin holotyypin Boliviasta vuonna 1847.


title: Nokierakkokolibri

text: Nokierakkokolibri ("Phaethornis augusti") on eteläamerikkalainen kiitäjälintu. Sen esiintymisalue käsittää mantereen vuoristoisen pohjoisosan Kolumbiasta Venezuelaan ja läntiseen Guyanaan. Lajista tunnetaan kolme alalajia. Jules Bourcier kuvaili lajin holotyypin Venezuelan Caracasista vuonna 1847.


title: Dumitru Hubert

text: Dumitru Hubert (3. syyskuuta 1899 Bukarest – 27. elokuuta 1934 Brașov) oli romanialainen rattikelkkailija ja maailmanmestari.


title: Dumitru Hubert

text: Hubert voitti parinsa Alexandru Papanăn kanssa vuonna 1933 Schreiberhaussa käydyissä MM-kilpailuissa maailmanmestaruuden kahden miehen kelkoissa. Vuotta myöhemmin Engelbergin MM-kilpailuissa pari sijoittui pronssille. Lake Placidin talviolympialaisissa 1932 Papană ja Hubert sijoittuivat neljänsiksi.


title: Dumitru Hubert

text: Hubert toimi urheilu-uransa ulkopuolella Romanian ilmavoimien lentäjänä. Hän sai surmansa vuonna 1934 Brașovissa järjestetyssä lentonäytöksessä, jossa Hubertin ohjaama kone syöksyi maahan 10 000 katsojan silmien edessä.


title: Japaninmakrilli

text: Japaninmakrilli ("Scomber japonicus") on makrillien heimoon kuuluva ahvenkala. Se kasvaa tyypillisesti 30 cm pitkäksi. Japaninmakrilleja elää subtrooppisilla rannikkovesillä.


title: Japaninmakrilli

text: Japaninmakrilli on yleisväriltään hopeanhohtoinen. Selkäpuolella on mustia aaltoilevia viivoja.


title: Japaninmakrilli

text: Japanissa japaninmakrillia kasvatetaan myös kalanviljelylaitoksissa.


title: Ponta do Sol

text: Ponta do Sol on kunta Portugalille kuuluvalla Madeiran itsehallintoalueella. Se on kooltaan Madeiran pienin kunta (46,2 km) ja vuonna 2015 siellä oli arviolta 8 619 asukasta. Ponta do Sol sijaitsee saaren etelärannalla Calhetan ja Ribeira Bravan välissä rajautuen pohjoisessa São Vicenten kuntaan.


title: CRB (yhtye)

text: CRB on oululainen hengellisen musiikin yhtye, joka soittaa pääasiassa soul- ja funk-vaikutteisia sovituksia Suomen evankelis-luterilaisen kirkon virsikirjan virsistä.


title: CRB (yhtye)

text: CRB syntyi 2006, kun Oulussa järjestettävien CrossRoads-iltojen housebandistä koottiin yhtye "Virret vol. 1" -levyn nauhoituksia varten. Yhtyeen nykyinen kokoonpano vakiintui 2008. Yhtyeen toinen levy, "Tunnet minut" julkaistiin 23. huhtikuuta 2010.


title: Jean-David Morvan

text: Jean-David Morvan (syntynyt 28. marraskuuta 1969 Reims, Marne, Ranska) on ranskalainen sarjakuvakäsikirjoittaja.


title: Jean-David Morvan

text: Jean-David Morvan opiskeli taideaineita Saint-Lucin Instituutissa Brysselissä. Morvan koitti ensin sarjakuvan piirtämistä, mutta havaitsi pian hänen vahvuutensa olevan käsikirjoitusten tekemisessä, ja nyt hänet tunnetaan parhaiten juuri sarjakuvakäsikirjoituksistaan. Hän asuu Reimsissä Ranskassa.


title: Jean-David Morvan

text: Tärkeimmät sarjat, joita hän on käsikirjoittanut ovat "Piko ja Fantasio", "Sir Pyle" and "Merlin" José Luis Munueran kanssa, ja "Sillage" Philippe Buchet'n kanssa.


title: Alexandru Papană

text: Alexandru Papană (18. lokakuuta 1906 Bukarest – 17. huhtikuuta 1946 Las Vegas, Yhdysvallat) oli romanialainen ilmailija ja rattikelkkailija.


title: Alexandru Papană

text: Papană voitti parinsa Dumitru Hubertin kanssa vuonna 1933 Schreiberhaussa käydyissä MM-kilpailuissa maailmanmestaruuden kahden miehen kelkoissa. Vuotta myöhemmin Engelbergin MM-kilpailuissa pari sijoittui pronssille. Lake Placidin talviolympialaisissa 1932 Papană ja Hubert sijoittuivat neljänsiksi.


title: Alexandru Papană

text: Romanialaisen kenraalin poikana Papană toimi urheilu-uransa ulkopuolella Romanian ilmavoimien lentäjänä. Hän oli muutenkin innokas ilmailija, ja tavoitteli ennätyksiä kyseisessä lajissa. Hän osallistui myös näytöslajina olleeseen Berliinin kesäolympialaisten purjelentoon, mikä poiki hänelle työtarjouksen Yhdysvaltoihin. Vuonna 1946 Yhdysvaltain kansalaisuuden saanut Papană teki itsemurhan myrkyllä.


title: Google Play

text: Google Play (alkujaan Android Market) on Googlen omistama digitaalinen sisältöpalvelu. Palvelussa on mahdollista ostaa musiikkia, elokuvia, kirjoja, lehtiä sekä Googlen kehittämän Android-käyttöjärjestelmän mobiililaitteille tarkoitettuja sovelluksia.


title: Google Play

text: Google Play nimikkeen alle kuuluvat Google Play -musiikki, Google Play -kirjat, "Google Play Newsstand", "Google Play Movies & TV" ja Google Play Pelit palvelut.


title: Google Play

text: Vuoteen 2015 mennessä palvelussa on julkaistu yli 1,43 miljoonaa sovellusta ja niitä on ladattu yli 50 miljardia kertaa. Vuoteen 2018 mennessä palvelussa julkaistujen sovellusten määrä oli yli 3,5 miljoonaa.


title: Google Play

text: Lokakuussa 2008 Google julkaisi "Android Market" nimisen digitaalinen sisältöpalvelusovelluksen Android-käyttöjärjestelmälle. "Android Market", "Google Music" ja "eBookstore" yhdistyivät maaliskuussa 2012 uudeksi Google Play -palveluksi.


title: Google Play

text: Maaliskuussa 2015 palvelun kautta myytävät laitteet, kuten Google Nexus ja Android Wear siirrettiin Google Storen alaisuuteen.


title: Google Play

text: Koneoppimiseen perustuva "Play Protect" toiminto lisättiin Google Play-palveluun heinäkuussa 2017 parantamaan ladattavien ohjelmistojen turvallisuutta. Ensimmäisen vuoden aikana "Play Protect" poisti palvelusta yli 39 miljoonaa potentiaalisesti harmillista sovellusta.


title: Google Play

text: "Google Play" tulee esiasennettuna useimmissa Android-käyttöjärjestelmän laitteissa, jonka avulla laitteisiin voidaan ladata, asentaa ja päivittää uusia ohjelmia. Google Playn käyttäminen edellyttää internetyhteyttä, joko mobiiliverkon välityksellä (3G ja 4G) tai WLAN-yhteydellä, sekä Google-tilin. Helmikuusta 2011 alkaen sovelluksia on voinut asentaa puhelimeen myös lataamalla ne tietokoneen kautta Google Playn internetsivustolta.


title: Google Play

text: Ladattavissa on ilmaisia sekä maksullisia sovelluksia. Ilmaiset sovellukset ovat ladattavissa kaikkialla, maksulliset on saatavilla 135 maassa. Ilmaiset sovellukset ovat usein mainosrahoitteisia, joten sovellusta käyttäminen saattaa vaatia internetyhteyden.


title: Google Play

text: Sovelluskehittäjän luotua tilin sovelluskauppaan, hän voi laittaa sovelluksensa välittömästi jakeluun ilman pitkällistä hyväksymisprosessia. Sovellukset saattavat sisältää toimintoja, jotka käyttäjän tulee hyväksyä sovellusta asentaessaan. Näitä voivat olla esimerkiksi sovelluksen pyytämä lupa käyttää puhelimen kuvakirjastoa, puhelinluetteloa tai internetyhteyttä. Käyttäjän tulee olla tarkkana näiden oikeuksien kanssa, koska jotkut toiminnon voivat olla haitallisia.


title: Google Play

text: Google Playsta ladattavat sovellukset ovat pakattu .apk-päätteiseen tiedostoon, jonka laitteen ohjelmisto purkaa latauksen jälkeen ja asentaa sovelluksen laitteeseen.


title: Google Play

text: "Google Play -musiikki" avattiin marraskuussa 2011. Sen käyttäjät voivat ostaa, jakaa ja kuunnella musiikkia selaimellaan. Suomeen Google Play -musiikki rantautui lokakuussa 2013. Palvelu on nykyään käytössä 58 maassa.


title: Google Play

text: Google Play -musiikki tarjoaa kuukausimaksullisen suoratoistopalvelun. Lisäksi musiikkikaupassa käyttäjä voi ostaa yksittäisiä albumeja tai kappaleita, joita voi kuunnella palvelun soitto-ohjelmalla tai verkkosivulla. Ostokset voi myös tallentaa "Music Manager"-ohjelmalla MP3-tiedostoiksi omaan kirjastoon, jonne mahtuu 50 000 musiikkikappaletta ilmaiseksi.


title: Google Play

text: Kesäkuussa 2015 Google aloitti maksuttoman suoratoiston Yhdysvalloissa vastauksena Spotifyn ilmaisversiolle.


title: Google Play

text: Kesäkuussa 2012 avattu "Google Play Movies & TV" palvelu on saatavilla 70 maassa. Sieltä voi vuokrata tai ostaa elokuvia ja televisiosarjoja katsottavaksi internetselaimella tai Android-laitteen toisto-ohjelmalla.


title: Google Play

text: "Google Play -kirjat" on maailman suurin e-kirjakauppa sisältäen vuonna 2013 yli 5 miljoonaa nimikettä. Ensimmäiset lehdet tulivat myyntiin palvelussa kesäkuussa 2012. Vuonna 2017 palvelu on saatavilla 75 eri maassa.


title: Google Play

text: Google Play -kirjat -palvelun kirjoja voi lukea verkossa, Android-sovelluksella tai Adobe Digital Editionsin kanssa yhteensopivalla EPUB-lukijaohjelmalla tai -laittella. Jotkin kirjat on julkaistu myös DRM-suojatussa PDF-muodossa. Jos kustantaja on julkaissut kirjat kopiosuojaamattomassa muodossa, Google Play -kirjoista ostettuja ja ladattuja kirjoja voi lukea kaikilla EPUB-yhteensopivilla ohjelmilla. Käyttäjä voi myös tallentaa palveluun ilmaiseksi korkeintaan 1 000 kappaletta muualta hankittuja kopiosuojaamattomia EPUB- tai PDF-tiedostoja, joita voi sen jälkeen lukea Android-sovelluksella tai verkossa.


title: Google Play

text: "Google Play Newsstand" palvelussa voi tilata ilmaisia ja maksullisia uutissyötteitä ja lehtiä. Julkaisuhetkellä palvelussa oli yli 1 900 uutislähdettä ja se on saatavilla maailmanlaajuisesti.


title: Google Play

text: Google Playn laiteosastossa oli vuoden 2015 maaliskuuhun asti ostettavana erilaisia laitteita. Näitä olivat esimerkiksi Samsung Galaxy S4, HTC One (M7), Android Wear, Chromecast sekä Chromebook.


title: Google Play

text: Vuodesta 2015 eteenpäin tuotteita myydään Google Store nimikkeen alaisuudessa.


title: José Luis Munuera

text: José Luis Munuera (s. 21. huhtikuuta 1972 Lorca, Murcian maakunta, Espanja) on espanjalainen sarjakuvataiteilija. Yhdessä sarjakuvakäsikirjoittaja Jean-David Morvanin kanssa hän piirsi klassista Piko ja Fantasio -sarjaa vuosina 2004 - 2008.


title: José Luis Munuera

text: Munueran tyyli oli lähellä Franquinin omaa graafista tyyliä, tuoden samalla mukaan kosketuksen manga-tyylistä modernismia. Morvan ja Munuera käyttivät hyväkseen sarjan kaikkien piirtäjien elementtejä eikä yksistään Franquinin.


title: José Luis Munuera

text: Munuera on piirtänyt lastensarjakuvaa Nävis, joka on Philippe Buchet'n luoman science fiction sarjan "Sillage" spin-off. Siinä missä "Sillage" on piirretty realistiseksi, "Nävis" on karrikoidumpaa ja vauhdikkaampaa.


title: Werner Zahn

text: Werner Zahn (15. marraskuuta 1890 - 1. tammikuuta 1971) oli saksalainen rattikelkkailija ja maailmanmestari.


title: Werner Zahn

text: Papană kuului Saksan miehistöön sen voittaessa vuonna 1931 Sankt Moritzissa käydyissä MM-kilpailuissa maailmanmestaruuden neljän miehen kelkoissa. Lake Placidin talviolympialaisissa 1932 Zahnin johtama kelkka ajoi harjoituksissa ulos radalta. 50 metrin ilmalennon seurauksena kelkan nelijäsenisestä miehistöstä kolme loukkaantui, ja kelkan oli vetäydyttävä kisasta.


title: Krista Putkonen-Örn

text: Krista Putkonen-Örn (s. 1970) on suomalainen freelancenäyttelijä. Hän on valmistunut Teatterikorkeakoulun näyttelijätyön laitokselta vuonna 1999. Valmistumisensa jälkeen hän oli kaksi vuotta kiinnitettynä Seinäjoen kaupunginteatteriin. Tämän jälkeen hän on työskennellyt freelancerina pääkaupunkiseudulla. Hänen isänsä on oopperalaulaja Marko Putkonen, äitinsä toimittaja ja teatteriohjaaja Tuovi Putkonen ja veljensä Janus Putkonen. Hän on myös näytellyt Syke-televisiosarjassa Elina Hurskaista.


title: Santiago Giraldo

text: Santiago Giraldo (s. 27. marraskuuta 1987 Pereira) on kolumbialainen tennispelaaja. Parhaimmillaan hän on ollut ATP-listan sijalla 39 heinäkuussa 2012.


title: Santiago Giraldo

text: Vuonna 2010 Giraldo voitti Australian avointen ensimmäisellä kierroksella kuudenneksitoista sijoitetun Tommy Robredon luvuin 6–4, 6–2, 6–2. Toisella kierroksella hän hävisi Łukasz Kubotille 4–6, 6–3, 3–6, 1–6. Samana vuonna Internazionali BNL d'Italia -turnauksessa Giraldo voitti Juan Carlos Ferreron ja Michaël Llodran, mutta hävisi kolmannella kierroksella Jo-Wilfried Tsongalle.


title: Santiago Giraldo

text: Vuonna 2011 Aucklandin turnauksessa Giraldo voitti Daniel Gimeno-Traverin, Albert Montañésin ja Thomaz Belluccin, kunnes hävisi semifinaalissa maailmanlistan sijalla seitsemän olleelle David Ferrerille. Australian avoimissa hän voitti avauskierroksella Rui Machadon, mutta hävisi toisella kierroksella Marin Čilićille. Santiagossa pelatussa turnauksessa Giraldo pääsi finaaliin asti, mutta hävisi sen Tommy Robredolle. Ranskan avointen ensimmäisellä kierroksella hän hävisi Pablo Andújarille, Wimbledonin ensimmäisellä kierroksella Richard Gasquetille ja Yhdysvaltain avointen ensimmäisellä kierroksella Roger Federerille.


title: MathType

text:
MathType on Design Sciencen toimittama ohjelmisto, joka tarjoaa paletin matemaattisten merkintöjen lisäämiseksi asiakirjoihin. Ohjelmiston mukana tulee itsenäinen kaavaeditori (kuvassa), sekä liitännäisen yleisimpiin tekstinkäsittelyohjelmistoihin. Tuettuja ovat Microsoft Word, Apple Pages, OpenOffice sekä Google Docs. Kaavoja voi myös tallentaa mm. TeX, LaTeX ja MathML-muodoissa.
MathType tarjoaa graafisen WYSIWYG-paletin, jonka avulla matemaattisia merkintöjä voi syöttää hiiren ja näppäimistön avulla. Sisällön voi syöttää myös TeXinä ja LaTeXina.


title: MathType

text: MathTypeä on aktiivisesti kehitetty, ja se on yhteensopiva useiden muiden ohjelmistojen kanssa. Design Science tarjoaa haun yhteensopivuuden tarkistamiseksi.


title: Kotiteollisuus (albumi)

text: Kotiteollisuus on Kotiteollisuus-yhtyeen 11. albumi. Se julkaistiin 2. maaliskuuta 2011. Albumi nousi Suomen virallisen listan sijalle 1. Sitä on myyty 20 186 kappaletta, myyden julkaisuvuotenaan platinaa.


title: Kotiteollisuus (albumi)

text: Albumin ensimmäinen single "Soitellen sotaan" jaettiin radioille 24. tammikuuta 2011. Huhtikuussa ilmestyneestä toisesta singlestä "Raskaat veet" on kuvattu myös musiikkivideo, jonka ohjauksesta vastaa Antti Hyyrynen.


title: Kotiteollisuus (albumi)

text: 26. lokakuuta 2011 julkaistiin "Kotiteollisuus" -albumista uusi painos, mikä sisältää varsinaisen albumin lisäksi "Kalevan miekka" -EP:n. EP:llä ovat mukana kappaleet, mitkä eivät mahtuneet albumille sekä viisi Turussa 30. huhtikuuta nauhoitettua live-raitaa.


title: Kotiteollisuus (albumi)

text: Kaikki sävellykset Kotiteollisuus ja kaikki sanoitukset Jouni Hynynen. Sovitukset Kotiteollisuus + Mikko Karmila, ellei toisin mainita.Jousiorkesteri Kottaraiset:


title: Partaerakkokolibri

text: Partaerakkokolibri ("Phaethornis squalidus") on Brasilian kotoperäinen kiitäjälintu. Sen esiintymisalue käsittää maan kaakkoisosan Minas Geraisista ja Espírito Santosta Santa Catarinaan. Coenraad Jacob Temminck kuvaili lajin holotyypin Ipanemalta São Paulosta vuonna 1822.


title: Soar

text: Soar on Trent-joen sivujoki Itä-Midlandsin alueella Englannissa. Se saa alkunsa Hinckleyssä Leicestershiressä ja laskee Trentiin Ratcliffe-on-Soarin lähistöllä Nottinghamshiressä. Joen valuma-alue on 1 380 neliökilometriä, joka on pääasiassa maaseutua. Joki virtaa Leicesterin kaupungin keskustan ja länsiosien läpi. Soarin merkittävin sivujoki on Wreake.


title: Aarne Hilden

text: Aarne Kalervo Hilden on suomalainen sanoittaja ja laulaja, joka tunnetaan taiteilijanimellä Aake Hilden.


title: Louis Bourguet

text: Louis Borguet (1678, Nîmes – 1742, Neuchâtel) oli yleisnero ja Leibnizin kirjeenvaihtoja, joka kirjoitti arkeologiasta, maantieteestä, filosofiasta, raamatullisesta oppineisuudesta ja matematiikasta.


title: Hereford United FC

text: Hereford United Football Club oli jalkapalloseura Herefordista, Länsi-Englannista. Seura lopetettiin kauden 2014-2015 jälkeen. Se pelasi viimeistet vuotensa Englannin viidenneksi korkeimmalla sarjatasolla konferenssissa, jonne se putosi kakkosliigasta kauden 2011–2012 jälkeen. Seura oli parhaimmillaan pelannut toiseksi korkeimmalla sarjatasolla kauden 1976–77.


title: Hereford United FC

text: Hereford United FC on perustettu kesäkuussa 1924 kahden paikallisen seuran, St Martinsin ja RAOCin yhdistyessä. Ensimmäisen ottelunsa seura pelasi saman vuoden elokuussa Atherstone Townia vastaan häviten sen. Seura aloitti pelaamalla Birmingham Combination Leaguessa, nousten 1928 Birmingham Leagueen. Seura pääsi ensimmäisen kerran FA Cupin varsinaisille pelikierroksille 1933, kun seura putosi ensimmäisellä kierroksella Accrington Stanleya vastaan. Hereford United nousi Southern Leagueen (7. korkein sarjataso) 1939. Vuonna 1949 seura eteni FA Cupin toiselle kierrokselle, jossa Exeter City pudotti Herefordin. Seura pääsi uudestaan Cupin toiselle kierrokselle 1950, mutta tuolloin Weymouth oli parempi maalein 2–1.


title: Hereford United FC

text: Hereford United pääsi FA Cupin kolmannelle kierrokselle 1951, mutta Newport County oli parempi maalein 0–3. Samalla kaudella Hereford sijoittui Southern Leaguessa toiseksi. 1953 seura pääsi FA Cupissa toiselle kierrokselle, mutta hävisi uusintaottelun Scunthorpe Unitedille. Hereford uusi toisen kierroksen paikkansa seuraavana kautenaan häviten Wiganille 24 526 katsojan edessä, joka on edelleen kahden The Football Leagueen kuulumattoman seuran yleisöennätys. Muutaman heikomman kauden jälkeen, Hereford pääsi 1958 FA Cupissa kolmannelle kierrokselle, mutta 1. divisioonan Sheffield Wednesday oli Edgar Streetillä parempi maalein 3–0. Tuon ottelun yleisömäärä oli 18 114, joka on Edgar Streetin yleisöennätys. Hereford voitti Southern Leaguen North Western -lohkon 1959 häviämättä yhtään ottelua kotonaan.


title: Hereford United FC

text:
Vuonna 1964 Hereford putosi Southern League Premieristä, mutta nousi heti seuraavalla kaudella takaisin voitettuaan Division 1:n. Hereford voitti 1966 FA Cupin toisella kierroksella Millwallin, joka pelasi useita sarjatasoja korkeammalla kuin Hereford. Walesin maajoukkuepelaaja John Charles siirtyi Hereford Unitediin 1966. Vuonna 1969 joukkueen kaksi pelaajaa, Roy Evans ja Brian Purcell kuolivat auto-onnettomuudessa.
Hereford United eteni 1972 FA Cupissa neljännelle kierrokselle voittaen 1. divisioonan Newcastlen kolmannella kierroksella, joka oli 32 vuoteen ensimmäinen kerta, kun Football Leaguen ulkopuolinen joukkue voittaa pääsarjan joukkueen FA Cupissa. West Ham United kuitenkin pudotti Herefordin neljännellä kierroksella uusinnassa. Samana vuonna Hereford sijoittui sarjassa toiseksi. Kesäkuussa 1972 Hereford hyväksyttiin pelaamaan Football Leaguen sarjoissa ja siirtyi näin seuraavaksi kaudeksi 4. divisioonaan, jossa sijoittui heti ensimmäisellä kaudella toiseksi nousten 3. divisioonaan. Hereford voitti 3. divisioonan 1976 nousten 2. divisioonaan pudoten heti ensimmäisen kauden jälkeen takaisin 3. divisioonaan ja vuoden jälkeen aina 4. divisioonaan. 80-luvun alussa Hereford oli kolmesti 4. divisioonan kolmen viimeisen joukossa, mutta ei koskaan pudonnut pois Football Leaguesta.


title: Hereford United FC

text: Hereford pääsi FA Cupissa neljännelle kierrokselle 1990, mutta Manchester United voitti ottelun 0–1. Vuonna 1992 Hereford eteni FA Cupissa kolmannelle kierrokselle ja ylsi samaan 1996. Kausi 1996–97 oli seuran historian huonoimpia, sillä Hereford sijoittui 3. divisioonassa viimeiseksi ja putosi konferenssiin, Football Leaguen ulkopuolelle ensimmäisen kerran sitten vuoden 1972. Vuosina 1998 ja 2002 Hereford pääsi jälleen kahdesti kolmannelle kierrokselle FA Cupissa. Hereford sijoittui konferenssin divisioonassa toiseksi 2004 ja nousi seuraavaksi kaudeksi konferenssin pääsarjatasolle. Seura sijoittui toiseksi 2005 ja oli toinen myös 2006, jolloin se nousi kakkosliigaan. Hereford sijoittui 2008 kolmanneksi kakkosliigassa nousten ykkösliigaan. Ykkösliigassa Hereford ei kuitenkaan saavuttanut menestystä ja putosi kauden 2008–2009 päätteeksi takaisin kakkosliigaan. Kauden 2011–2012 jälkeen Hereford putosi konferenssiin. Seura lopetettiin kauden 2014-2015 jälkeen. Sen tilalle perustettiin Hereford FC.


title: Hereford United FC

text: Seuran valmentajana toimii Martin Foyle.


title: Hereford United FC

text: Tilanne 1. joulukuuta 2012


title: Hereford United FC

text: Hereford United pelaa kotiottelunsa Edgar Streetillä, joka on ollut kotistadion vuodesta 1924. Stadion kuului alun perin seuralle, mutta Herefordin kaupunki osti sen vuonna 1931. Stadionin kapasiteetti on 5 300, joista istumapaikkoja noin 2 000.


title: Halleluja (albumi)

text: Halleluja on 19. tammikuuta 2011 julkaistu Matti Eskon albumi. Levy sisälsi Matti Eskon versioita Leonard Cohenin kappaleista ("Halleluja" ja "Oon sun mies") sekä Matti Eskon ensimmäisen hitin "Tietää saat viimeinkin" uuden version. "Oman elämäni cowboy" kappaleen Matti Esko omisti edesmenneelle ystävälleen Kari Tapiolle. Albumi voitti ylivoimaisesti radiokanavien Kuukauden Levy äänestyksen.


title: Sauli Pietiläinen

text: Sauli Pietiläinen (s. 20. heinäkuuta 1941) on entinen suomalainen jalkapalloilija.


title: Sauli Pietiläinen

text: Laitahyökkääjänä pelannut Pietiläinen edusti urallaan Kotkan Jäntevää 1960–1961 ja 1968–1970, Turun Palloseura 1962–1963, Kotkan Työväen Palloilijoita 1964–1967. Hän voitti KTP:ssa Suomen Cupin 1967. Kaikkiaan Pietiläinen pelasi kuuden pääsarjakauden aikana 119 ottelua, joissa hän teki 36 maalia.


title: Sauli Pietiläinen

text: Pietiläinen pelasi maajoukkueessa vuonna 1961 yhteensä kuusi maaottelua, joissa hän teki yhden maalin.


title: Jukka Pirinen

text: Jukka Pirinen (s. 9. helmikuuta 1951 Valkeakoski) on entinen suomalainen jalkapalloilija.


title: Jukka Pirinen

text: Keskikentällä pelannut Pirinen edusti urallaan Valkeakosken Hakaa 1968–1979 ja Tampereen Ilvestä 1980–1984. Hän voitti Hakassa mestaruuden ja Suomen Cupin 1977 sekä Ilveksessä mestaruuden 1983. Kaikkiaan Pirinen pelasi 16 kauden aikana 328 mestaruussarjan ottelua, joissa hän teki 30 maalia. Hän on pelannut 29. eniten otteluita Suomen pääsarjatasolla.


title: Jukka Pirinen

text: Pirinen pelasi maajoukkueessa vuosina 1975–1977 yhteensä kolme maaottelua.


title: Piko: Nuoren sankarin päiväkirja

text: Piko: Nuoren sankarin päiväkirja () on vuonna 2008 ilmestynyt "Pikon ja Fantasion uudet seikkailut" -sarjan albumi, jonka on kirjoittanut ja piirtänyt Émile Bravo.


title: Piko: Nuoren sankarin päiväkirja

text: Albumi ilmestyi Piko-hahmon 70-vuotisjuhlavuonna. Tarina sijoittuu vuoden 1939 Brysseliin, jossa köyhä ja orpo Piko työskentelee hotellipoikana. Toisen maailmansodan aattoon sijoittuva albumi kuvaa lapsuuden viattomuuden loppua. Teos on suunnattu varttuneemmalle yleisölle kuin Piko ja Fantasio -pääsarjan albumit. Kerrontaa keventävät huumori ja viittaukset Pikon ja Fantasian vanhoihin seikkailuihin sekä tapahtuma-ajan Tintti-sarjakuviin.


title: Piko: Nuoren sankarin päiväkirja

text: Suomennos on julkaistu kovakantisena ja tavallista albumikokoa hieman suurempana.


title: Piko: Nuoren sankarin päiväkirja

text: Albumi oli Ranskassa yleisö- ja arvostelumenestys. Se sai Angoulêmen sarjakuvafestivaaleilla Prix Essentiels -palkinnon. Bravon piirrosjälkeä on kiitetty hienostuneeksi ja selkeäksi. Hillitty väritys myötäilee tapahtuma-ajan henkeä.


title: Piko: Nuoren sankarin päiväkirja

text:
Lumo-sivuston Janne Suomisen mukaan albumi edustaa parasta eurooppalaista sarjakuvaa.
"Helsingin sanomien" Heikki Jokisen mukaan kerronta on tarkkaa ja runsasta, monta lukukertaa kestävää. "Keskisuomalaisen" Jokke Saharinen totesi albumin olevan varauksetta suositeltava perinteisen sarjakuvan ystäville.


title: Tummanvihreä pikkolopoika

text: Tummanvihreä pikkolopoika () on vuonna 2009 ilmestynyt "Pikon ja Fantasion uudet seikkailut" -sarjan albumi, jonka on käsikirjoittanut Yann ja piirtänyt Olivier Schwartz.


title: Tummanvihreä pikkolopoika

text: "Tähtivaeltajan" Toni Jerrmanin mukaan tarinan hassuttelu lähentelee lapsellisuutta. Kevyt toimintahuumori ei silti pahemmin haittaa lukijaa, lukuun ottamatta epäonnistunutta päätösjaksoa. Lennokas ligne claire -piirrostyyli sopii hyvin sinällään puoliviihdyttävään mutta helposti unohtuvaan teokseen. Ulkoisesti häiritsevää albumissa on painotekninen virhe, jonka vuoksi monissa ruuduissa on ääriviivojen ja värien välissä valkoinen varjo.


title: Ajan pyörteissä

text: Ajan pyörteissä () on vuonna 2007 ilmestynyt "Pikon ja Fantasion uudet seikkailut" -sarjan albumi, jonka on kirjoittanut ja piirtänyt Frank Le Gall.


title: Pariisi aaltojen alla

text: Pariisi aaltojen alla () on vuonna 2004 ilmestynyt "Piko ja Fantasio" -sarjan albumi. Sarjakuvan on käsikirjoittanut Jean-David Morvan ja piirtänyt José-Luis Munuera.


title: Kehän kuninkaat

text: Kehän kuninkaat ("4 aventures de Spirou et Fantasio") on vuonna 1950 ilmestynyt "Piko ja Fantasio" -sarjan albumi, joka aloittaa sarjan albumimuotoisten julkaisujen perinteisen linjan. Andre Franquinin piirtämät tarinat ilmestyivät alun perin 1948–1949.


title: Jari Poutiainen

text: Jari Poutiainen (s. 29. elokuuta 1966 Kuopio) on entinen suomalainen jalkapalloilija.


title: Jari Poutiainen

text: Maalivahtina pelannut Poutiainen edusti urallaan Kuopion Pallotovereita 1983–1987, Kuopion Palloseuraa 1988 ja ruotsalaista Hammarby IF:iä 1989–1990. Kaikkiaan Poutiainen pelasi kuuden kauden aikana 109 Mestaruussarjan ottelua. Ruotsissa hän pelasi 29 ottelua, joista kahdeksan Allsvenskanissa.


title: Jari Poutiainen

text: Poutiainen pelasi maajoukkueessa yhden maaottelun 1988.


title: Tembo Tabu

text: Tembo Tabu ("Tembo Tabou") on vuonna 1974 ilmestynyt "Piko ja Fantasio" -sarjan albumi. Kuvituksen ovat tehneet Jean Roba ja André Franquin ja käsikirjoituksen Greg.


title: Aimo Pulkkinen

text: Aimo Pulkkinen (14. kesäkuuta 1928 Parikkala – 5. toukokuuta 2018 Valkeakoski) oli suomalainen jalkapalloilija ja jalkapallovalmentaja.


title: Aimo Pulkkinen

text: Pulkkinen aloitti jalkapalloilun Yhtyneiden Paperitehtaiden tehdasjoukkueessa Simpeleen Urheilijoissa, josta hän vuorineuvos Juuso Waldenin käskystä siirtyi yhtiön toiseen tehdasjoukkueeseen Valkeakosken Hakaan vuonna 1950. Walden oli hoitanut Pulkkiselle asunnon sekä työpaikan viilaajana yhtiön omistamalta Jylhävaaran konepajalta. Myöhemmin Pulkkinen työskenteli Yhtyneillä Paperitehtailla muun muassa työnjohtajana sekä myyntipäällikkönä. Pulkkinen harrasti nuorena myös yhdistettyä, ja kuului vuoden 1952 olympiavalmennettaviin, mutta valitsi lopulta lajikseen jalkapallon.


title: Aimo Pulkkinen

text: Tukimiehenä pelannut Pulkkinen voitti Hakassa Suomen mestaruuden 1960 sekä Suomen Cupin 1955, 1959 ja 1960. Hän pelasi Mestaruussarjassa 12 kauden aikana 211 ottelua ja teki 27 maalia. Suomen A-maajoukkueessa Pulkkinen pelasi vuosina 1953–1958 kahdeksan maaottelua.


title: Aimo Pulkkinen

text: Pelaajauransa jälkeen hän toimi muun muassa Hakan päävalmentajana 1962–1966, jolloin seura voitti Suomen mestaruuden 1962 ja 1965. Pulkkinen oli myös mukana perustamassa Suomen jalkapallomuseota Valkeakoskelle vuonna 1993. Vuonna 2009 hänet valittiin Hakan kunniajäseneksi.


title: Yleisurheilu kesäolympialaisissa 1952 – miesten moukarinheitto

text: Helsingin olympiakisojen miesten moukarinheittoon osallistui 33 urheilijaa edustaen 18 kansallisuutta. Kilpailu käytiin 24. heinäkuuta.


text:
Karsintaraja oli 49,00, joka osoittautui aivan liian alhaiseksi, kun peräti 25 urheilijaa selvitti sen.
Karsintayhmä 1
Karsintayhmä 2


title: Saksan valtiopäivävaalit 1928

text: Saksan valtiopäivävaalit 1928 järjestettiin 20. toukokuuta 1928, yksi vuosi sen jälkeen kun Adolf Hitlerille määrätty kielto osallistua politiikkaan oli kumottu. Kansallissosialistinen puolue ei kuitenkaan menestynyt vaaleissa, koska Hitler keskittyi tässä vaiheessa vielä oman asemansa vakiinnuttamiseen puolueen johdossa ennemmin kuin varsinaisiin vaaleihin. Eräillä yksittäisillä maaseutualueilla natsien kannatus kuitenkin nousi jo yli kymmenen prosentin.


title: Saksan valtiopäivävaalit 1928

text: Sosiaalidemokraattien ja kommunistien kannatus nousi vaaleissa, mutta he eivät kuitenkaan saaneet enemmistöä äänistä. Hermann Müller muodosti tuloksen pohjalta kokoomushallituksen, jossa olivat mukana SPD, Keskusta sekä pienemmät kansanpuolue (DVP) ja demokraattipuolue (DDP). Hallitus ajautui sisäisiin riitoihin, ja lopulta Müller pyysi presidentti Paul von Hindenburgilta poikkeusvaltuuksia. Niitä ei tullut, Müller jätti eroilmoituksensa ja ”Weimarin tasavallan viimeinen aidosti demokraattinen hallitus” lakkautettiin 27. maaliskuuta 1930.


title: Saksan valtiopäivävaalit 1930

text: Saksan valtiopäivävaalit 1930 järjestettiin 14. syyskuuta 1930. SPD säilyi suurimpana puolueena mutta heidän osuutensa annetuista äänistä laski. Natsipuolueen paikkaluku kasvoi 12:sta 107:ään.


Saksan valtiopäivävaalit 1932 (heinäkuu) pidettiin edellisten valtiopäivien ennenaikaisen hajottamisen jälkeen. Kansallissosialistinen puolue nousi ensimmäistä kertaa Saksan suurimmaksi, mutta he eivät saaneet enemmistöä. Myös kommunistit lisäsivät kannatustaan, joten Weimarin tasavaltaa vastustavilla puolueilla oli silloisen sanontatavan mukaan ”negatiivinen enemmistö”, koska he eivät voineet muodostaa missään tapauksessa yhteistä hallitusta.


title: Saksan valtiopäivävaalit 1932 (heinäkuu)

text: Vaaleissa mikään tietty puolue ei varsinaisesti ”vuotanut” kannatustaan natsien eduksi kovinkaan paljoa, vaan siirtymät tulivat useista eri puolueista, lähinnä pienistä ja keskisuurista. Suurin yksittäinen menettäjä oli ”Keskiluokan valtakunnanpuolue” ("Reichspartei des deutschen Mittelstandes"), joka kokoonsa nähden toki menetti paljon (3,5 prosenttiyksikköä) ja katosi puoluekartalta lähes kokonaan. Saksalaiskansallinen puolue oli romahtanut jo edellisissä vaaleissa, joten sen menetykset jäivät tällä kertaa aiempaa pienemmiksi.


text: Suuri lama oli koetellut Saksaa vuodesta 1929 lähtien: työttömyys oli noussut 8,5 %:sta 30 %:iin, ja teollisuustuotanto oli laskenut 42 %.


text: Vuonna 1930 SPD:n, Keskustan ja kahden liberaalipuolueen hallitus oli hajonnut. Sen jälkeen Keskustapuolueen Heinrich Brüningin johtama vähemmistöhallitus hallitsi presidentin myöntämillä poikkeusvaltuuksilla. Brüningin politiikka epäonnistui talouskriisin hoitamisessa ja heikensi parlamentaarista järjestelmää.


text: Maaliskuun 1932 presidentinvaalit voitti istuva presidentti Paul von Hindenburg, jota tasavallan kannattajat olivat tukeneet Adolf Hitleriä vastaan. Presidentti kuitenkin muutti linjaansa vaalivoiton jälkeen oikeistolaisemmaksi, erotti Brüningin kanslerin paikalta ja nimitti virkaan Franz von Papenin. Uudella hallituksella ei ollut minkäänlaista luottamusta valtiopäivillä, joten presidentti hajotti parlamentin ja määräsi uudet vaalit pidettäväksi 31. heinäkuuta.


text: Vaalikampanjointia leimasi väkivaltainen tunnelma, kun Papen kumosi SA-järjestön kiellon, jonka Brüning oli asettanut virkakautensa viimeisinä päivinä.


text: Natsit saivat vaaleissa suurvoiton ja nousivat 230 edustajallaan ensimmäistä kertaa Saksan suurimmaksi puolueeksi. Heillä ei kuitenkaan ollut enemmistöä, ja muut puolueet kieltäytyivät yhteistyöstä. Papenin vähemmistöhallitus jatkoi seuraaviin vaaleihin (marraskuussa samana vuonna) asti.


Saksan valtiopäivävaalit 1932 (marraskuu) järjestettiin vain kolme kuukautta edellisten vaalien jälkeen. Natsien kannatus laski hieman, ja kommunistien sekä saksalaiskansallisen puolueen kannatus nousi. Natsit säilyttivät suurimman puolueen asemansa mutta jäivät SPD:n ja kommunistien yhteenlaskettua kannatusta pienemmiksi.


title: Saksan valtiopäivävaalit 1932 (marraskuu)

text: Nämä vaalit olivat viimeiset suhteellisen vapaat koko Saksan vaalit ennen vuotta 1990.


Saksan valtiopäivävaalit 1933 (maaliskuu) järjestettiin 5. maaliskuuta 1933. Ne olivat Weimarin tasavallan viimeiset edes jossain määrin demokraattiset vaalit. Kansallissosialistisen puolueen vaalimenestyksen ansiosta Adolf Hitler sai läpi valtalain, jolla Saksa siirtyi yksipuoluediktatuuriin.


title: Saksan valtiopäivävaalit 1933 (maaliskuu)

text: Vaalit pidettiin pian Valtiopäivätalon palon jälkeen, jolloin kommunistien suosio oli vähentynyt, kansalaisvapauksia oli rajoitettu, ja kommunistien johtajat oli pidätetty. Myös sosiaalidemokraattien johto oli paennut Prahaan ja monet SPD:n jäsenet toimivat maan alla.


text:
Suurimpien puolueiden tulos:
Kannatuksen noususta huolimatta natsit eivät menestyneet niin hyvin kuin Hitler oli toivonut: enemmistöasemaa ei tullut. Hallituskoalitiota saksalaiskansallisen puolueen kanssa piti jatkaa. Lisäksi Hitler tarvitsi kahden kolmasosan enemmistön valtalain läpiviemiseen, ja sen hän myös sai kun keskusta äänesti natsien mielen mukaan. Laki hyväksyttiin 23. maaliskuuta. Vain sosiaalidemokraattiset valtiopäiväedustajat äänestivat vastaan, kommunistien ollessa vangittuina.


title: Niin pieni

text: Niin pieni on Annika Eklundin vuonna 2010 ilmestynyt single, joka kertoo Annikan omasta lapsesta.


title: Sikaribaari

text: Sikaribaari on ravintola, joka on suunnattu sikaria polttaville asiakkaille. Sikaribaarin henkilökunta on koulutettu sikaritietoon, ja baarissa on yksi tai useita humidoreja, joissa sikareita säilytetään ihanneolosuhteissa. Sikaribaarien alkoholitarjontaan kuuluvat yleisesti portviinit, viskit ja konjakit.


title: Sikaribaari

text: Turussa sijaitseva "Pikku Havanna" on ensimmäinen ja ainoa Suomessa perustettu sikaribaari.


title: Sikaribaari

text: Ensimmäinen Yhdysvalloissa avattu sikaribaari oli "The Private Smoking Club", joka perustettiin Cincinnatissa, Ohion osavaltiossa vuonna 1994.


title: AdultTV.fi

text: AdultTV.fi on suomalainen televisiokanava, joka aloitti toimintansa 13. tammikuuta 2011. Kanava oli toistaiseksi ilmainen, mutta vaihtui maksulliseksi huhtikuun alussa 2011, jolloin se siirtyi osaksi TV Viihde -maksu-tv-palvelua. 30. huhtikuuta AdultTV:tä tarjoava TV Viihde lopetti toimintansa minkä vuoksi kanava joutui päättämään lähetyksensä antenniverkossa eikä kanavan toiminnalle löytynyt jatkajaa.


title: AdultTV.fi

text: Huhtikuussa 2014 AdultTV.fi aloitti uudelleen ilmaiset lähetykset Digitan antenni-tv verkossa kanavanipussa H.


title: Ichirō Suzuki

text: Monesti pelkällä etunimellään "Ichiro" tunnettu Suzuki on supertähti kotimaassaan Japanissa.


title: Ichirō Suzuki

text: Oikeana kopparina pelaava Suzuki pelasi lähes 12 kauden ajan Seattle Marinersin joukkueessa, kunnes hänet vaihdettiin heinäkuussa 2012 New York Yankeesin joukkueeseen, toiselle puolelle Yhdysvaltoja. Ensimmäisen ottelunsa Yankeesin paidassa Suzuki pelasi entistä joukkuettaan vastaan Safeco Fieldillä, Marinersin kotikentällä.


title: Anemone

text: Anemone viittaa muun muassa seuraaviin:


title: Kompass Records

text: Kompass Records -levymerkki ja Kompass Records Oy -levy-yhtiö ovat Lasse Mårtensonin ja Christian Schwindtin vuonna 1976 perustamia. Levyttäneitä artisteja ovat muun muassa Lasse Mårtenson, J. Karjalainen ja Taisto Wesslin. Kompass Records julkaisi noin 80 albumia ja 35 singleä. Musiikki-Fazerille 1980-luvun lopussa myyty yhtiö sulautui 28.03.1990 pörssiyhtiö Fazer Musik Ab:hen.


title: Kompass Records

text:
Fazer Musik Ab:n uudeksi omistajaksi tuli 30.11.1994 kansainvälinen suuryritys Warner Music. Warner Music Finland Oy on uusi uudelleen nimetty yritys, johon omistaja sulautui.
Warner myi vuonna 1998 äänitteiden vähittäismyynnin ja soitinmyynnin pois yrityksestä. Fazer lopetti tuotantoyhtiönä toukokuussa 1998, jolloin loppuivat myös Fazer Recordsin omat julkaisut.


title: HMS Meadowsweet

text: HMS Meadowsweet (viirinumero K144) oli Britannian Kuninkaallisen laivaston vuonna 1942 valmistunut Flower-luokan korvetti, joka palveli toisessa maailmansodassa.


title: HMS Meadowsweet

text: Alus tilattiin 12. joulukuuta 1939 Charles Hill and Sonsilta Bristolista. Sen köli laskettiin 12. elokuuta 1941 ja alus laskettiin vesille 28. maaliskuuta 1942. Alus valmistui vielä samana vuonna 8. heinäkuuta.


title: HMS Meadowsweet

text: Alus myytiin 31. maaliskuuta 1951 kauppalaivastoon nimellä "Gerrit W. Vinke".


title: Butakloori

text: Butakloori (CHClNO) on klooriasetanilideihin kuuluva orgaaninen yhdiste. Ainetta käytetään rikkakasvien torjunta-aineena erityisesti riisipelloilla.


title: Butakloori

text: Butaklooria tuotetaan synteettisesti klooriasetyylikloridin (CHClO), 2,6-dietyylianiliinin (CHN) ja formaldehydin välisellä reaktiolla. Reaktiotuote käsitellään lopuksi butanolilla, jolloin muodostuu butaklooria.


title: Butakloori

text: Butaklooria käytetään herbisidinä yksivuotisia ruohoja ja muita rikkakasveja vastaan. Aine on kehitetty käytettäväksi riisi- ja ohrapelloilla. Sitä käytetäänkin eniten kylvetyillä ja istutetuilla riisiviljelmillä. Butakloori imeytyy kasvien juurien läpi ja vaikuttaa proteiinien ja lipidien biosynteesiin ja solujen jakautumiseen.


title: Butakloori

text: Kasvit, eläimet ja maaperän mikro-organismit hajottavat butaklooria samankaltaisin mekanismein. Tyypillisimmät tavat ovat konjugaatin muodostaminen glutationin kanssa, amidoryhmän typpiatomin dealkyloiminen, klooriatomien korvaaminen jollain toisella nukleofiilillä ja aromaattisen renkaan hydroksyloiminen. Ihmiskehossa butakloorista muodostuu 2-kloori-N-(2,6-dietyylifenyyli)asetamidia ja edelleen 2,6-dietyylianiliinia ja 2,6-dietyyliaminofenolia. Butakloorin hajottamisesta ihmiskehossa vastaavat sytokromi P450 -ryhmään kuuluvat entsyymit CYP2B6 ja CYP3A4.


title: Butakloori

text: Maaperässä butakloorin puoliintumisaika on kolmesta viiteen viikkoa. Rottakokeissa yhdiste on hajonnut aineenvaihduntatuotteiksi suurimmaksi osaksi kahdessa vuorokaudessa. Butakloori itsessään on nisäkkäille vain hieman myrkyllistä ja sen LD-arvo rotilla on 2 000 mg/kg. Sen on kuitenkin havaittu aiheuttavan kasvaimia ja se on mahdollisesti karsinogeeninen myös ihmiselle. Tämä johtuu sen aineenvaihduntatuotteista, jotka kykenevät muodostamaan additiotuotteita DNA-molekyylin kanssa.


title: HMS Wallflower

text: HMS Wallflower (viirinumero K44) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.


title: HMS Wallflower

text: Alus tilattiin 31. elokuuta 1939 Smiths Dock Companylta South Bank-on-Teesistä. Sen köli laskettiin 23. heinäkuuta 1940 ja alus laskettiin vesille 14. marraskuuta. Alus valmistui 7. maaliskuuta 1941.


title: HMS Wallflower

text: "HMS Wallflower" poimi 19. elokuuta 1941 merestä kymmenen elonjäänyttä brittiläisestä matkustaja-aluksesta "Aquilasta", joka oli joutunut Saksan laivaston sukellusveneen "U-201" torpedoimaksi (). Alus poimi 28. elokuuta 1942 28 merestä eloonjäänyttä hollantilaiselta rahtialukselta "Abbekerkiltä", jonka sukellusvene "U-604" oli torpedoinut Atlantilla kolme päivää aiemmin (). Alus upotti 25. elokuuta 1943 Vigon länsipuolella "HMS Wandererin" kanssa syvyyspommein sukellusveneen "U-523" ().


title: HMS Wallflower

text: "HMS Wallflower" oli poistettu aktiivipalveluksessa olleiden alusten luettelosta heinäkuussa 1945. Se myytiin 29. heinäkuuta 1946. Alus muutettiin 1949 poijualukseksi Spermacet Whalinginille, joka nimesi sen "Asbjörn Larseniksi". Alus myytiin 1951 Kosmokselle, joka muutti sen kesän kuluessa Kielissä kalastusalukseksi. Se makasi ankkurissa pari seuraavaa vuotta, minkä jälkeen se palasi palvelukseen. Aluksen viimeinen kausi oli 1965–1966, minkä jälkeen se makasi ankkurissa Sandefjordissa ainakin lokakuussa 1966. Alus myytiin romutettavaksi Grimstadissa.


title: HMS Wallflower

text: Aluksen päällikköinä olivat:


title: Kuoreet

text: Kuoreet ("Osmeridae") on kuorekalojen lahkoon kuuluva rasvaevällisten kalojen heimo, jonka lajeja esiintyy pohjoisen pallonpuoliskon merissä ja sisävesissä. Tieteellinen nimi on johdettu kreikankielen sanasta "osme", joka tarkoittaa ’pahanhajuista’.


title: Kuoreet

text: Suurin osa kuoreista on anadromisia eli ne elävät meressä mutta muuttavat rannikoille ja jokiin kutemaan. Muutama lajeista elää koko elämänsä makeassa vedessä. Useimmat kuoreet ovat alle 20 senttimetrin pituisia, mutta kookkaimmat lajit voivat kasvaa 40 senttimetrin mittaisiksi. Väritykseltään ne ovat hopeanhohtoisia.


title: Kuoreet

text: Kuoreet jakautuvat kuuteen sukuun, joihin kuuluu yhteensä 13 lajia:


title: Vjatšeslav Gaizer

text: Vjatšeslav Mihailovitš Gaizer (komiksi ja , 28. joulukuuta 1966 Inta) oli Venäjään kuuluvan Komin tasavallan päämies vuosina 2010-2015.


title: Vjatšeslav Gaizer

text: Vjatšeslav Gaizer valmistui Moskovan talous- ja tilastoinstituutista vuonna 1991. Vuonna 1999 hän suoritti rahoitusalan tutkinnon Moskovan talous-, tilasto- ja tietojenkäsittely-yliopistossa.


title: Vjatšeslav Gaizer

text: Vuodesta 1991 lähtien Gaizer työskenteli pankkialalla. Vuonna 2002 hänestä tuli Komin tasavallan valtiovarainministerin ensimmäinen sijainen ja vuonna 2003 valtiovarainministeri. Vuosina 2004 ja 2009 hänet nimitettiin Komin tasavallan päämiehen sijaiseksi.


title: Vjatšeslav Gaizer

text: Tammikuussa 2010 Komin tasavallan valtioneuvosto vahvisti Venäjän presidentin Dmitri Medvedevin esityksen Gaizerin nimittämisestä tasavallan päämieheksi. Hän astui virkaan 15. tammikuuta 2010.


title: Vjatšeslav Gaizer

text: Kansallisuudeltaan Gaizer on komi. Hän on naimisissa ja hänellä on kaksi lasta.


title: Vjatšeslav Gaizer

text: Vuonna 2015 Gaizer ja hänen 18 liittolaistaan pidätettiin syytettyinä valtion omaisuuden laajamittaisesta varastamisesta.


title: Suomalainen Pohja

text: Suomalainen Pohja on vuonna 1920 perustettu turkulainen yhdistys, jonka klubitalossa toimii samanniminen ruokaravintola.


title: Suomalainen Pohja

text: Suomalainen Pohja r.y. on vuonna 1920 perustettu suomenkielinen ja suomenmielinen Turussa toimiva yhdistys. Se määrittelee itse tarkoituksekseen tarjota jäsenilleen tilaisuuksia keskinäiseen yhdessäoloon ja keskusteluun kunnallisten, yhteiskunnallisten, sivistyksellisten ja taloudellisten kysymysten pohtimista varten. Yhdistyksessä on 400 jäsentä, joista noin 20 naisia.


title: Suomalainen Pohja

text: Yhdessäoloa ja keskustelua yhdistyksen jäsenet voivat harjoittaa sen omassa klubitalossa Turun keskustassa. Siellä järjestetään myös esitelmätilaisuuksia. Lisäksi yhdistyksellä on biljardi- ja golfturnaukset.


title: Suomalainen Pohja

text: Nykyinen klubirakennus Aurakadun ja Puutarhakadun kulmassa on valmistunut vuonna 1980. Sen suunnitteli arkkitehti Sigvard Eklund. Klubin sisätilat on suunnitellut englantilainen Sir Peter Salmon. Suunnitelman tavoitteena on muistuttaa englantilaista klubia. Talossa sijaitsevan ravintolan ylläpidosta vastasi ravintoloitsija Tapio Kulmala. Tammikuusta 2017 ravintolan ylläpidosta vastaa Jani Hellström.


title: Crafoord-palkinto

text: Crafoord-palkinto on Holger Crafoordin vuonna 1980 perustama palkinto, joka myönnettiin ensimmäisen kerran 1982. Palkintoa hallinnoi Ruotsin kuninkaallinen tiedeakatemia (KVA), ja sillä palkitaan ja edistetään perustutkimusta sellaisilla tieteenaloilla, jotka jäävät Nobel-palkinnon ulkopuolelle. Niitä ovat tähtitiede, biotieteet (erityisesti ekologia), geotieteet, matematiikka sekä sairauksista nivelreuma. Holger Crafoord sairasti itse nivelreumaa.


title: Crafoord-palkinto

text: Vuosittain jaetaan vain yksi palkinto, ja palkinto noudattaa seuraavaa kolmivuotista kiertoa: 1: tähtitiede / matematiikka, 2: geotieteet, 3: biotieteet. Nivelreumatutkimuspalkinto myönnetään vain silloin kun on todettu, että alalla on otettu sellaisia tieteellisiä edistysaskeleita, jotka katsotaan palkitsemisen arvoisiksi. Palkinto nivelreumatutkimuksista on myönnetty neljä kertaa; vuosina 2000, 2004, 2009 ja 2013.


title: Crafoord-palkinto

text: Palkinto jaetaan huhtikuussa Lundissa, ja Nobel-palkinnon tavoin sen ojentaa Ruotsin kuningas. Palkintosumma on 500 000 Yhdysvaltain dollaria, ja tarkoitus on, että palkinnon saaja käyttää sen tutkimustyöhön.


title: Crafoord-palkinto

text: Suomalainen on saanut palkinnon kerran: Ilkka Hanskille myönnettiin vuonna 2011 biotieteiden palkinto.


title: NoviCraft tiimivalmennuspeli

text: NoviCraft on Unreal Tournament -pelimoottorin pohjalle rakennettu hyötypeli, jonka ovat kehittäneet yhteistyössä Oululaiset pelialan yritykset LudoCraft Oy ja TeamingStream Oy. Ludocraft on voittanut useita palkintoja eri pelikilpailuissa ja Tietoviikko on valinnut TeamingStreamin yhdeksi vuoden 2010 kiinnostavimmista start-up yrityksistä. NoviCraft voitti eOppimiskeskuksen vuosittain järjestämän eEemeli-kilpailun pääsarjan vuonna 2009. Kilpailun raadin mielestä NoviCraft on innovatiivinen hyötypeli, joka kehittää ryhmän yhteistoimintaa ja vuorovaikutusta.


title: NoviCraft tiimivalmennuspeli

text:
NoviCraft pelillä on vahva ja monitieteinen tutkimuksellinen tausta yhteisöllisen oppimisen, johtajuuden ja pelitutkimuksen alueilla
. Pelin ensimmäinen versio kehitettiin tutkimuskäyttöön Oulun yliopiston ja Jyväskylän yliopiston yhteisessä, Suomen Akatemian rahoittamassa, "Ecology of Collaboration: Collaboration as Motivated and Co-ordinated Activity in Learning at Higher Education and Work-Place Contexts (ECOL)" -tutkimushankkeessa. Ensimmäisen version tarkoituksena oli vain luoda väline yhteisöllisen ongelmanratkaisun tutkimista varten, jota seuranneessa Työsuojelurahaston rahoittamassa kansainvälisessä "Gate for Collaboration, 3D Game Technologies for Increasing the Efficiency of Distributed Team Work (Gate)" -tutkimushankkeessa peliä kehitettiin edelleen hajautetun tietotyön tukemiseen.


title: NoviCraft tiimivalmennuspeli

text: Nykyinen NoviCraft -tiimivalmennuspeli perustuu Gate-hankkeessa kehitettyyn eScape -peliin. Tieteellisen tutkimuksen pohjalta syntynyttä valmennuspeliä käytetään eri alojen työyhteisöissä sekä tiimeissä, jotka haluavat kehittää heidän yhteisöllisen työskentelyn taitoja. Peliä voidaan hyödyntää erityisesti mm. tiimivalmennuksessa, johtamiskoulutuksessa ja rekrytoinnissa.


title: Michael Matthews

text: Michael Matthews (s. 26. syyskuuta 1990 Canberra) on australialainen maantiepyöräilijä, ajajatyypiltään kirimies.


title: Michael Matthews

text: Matthwes voitti maantieajon alle 23-vuotiaiden maailmanmestaruuden Melbournessa 2010, ja aloitti ammattilaisuransa Rabobank-tallissa seuraavana vuonna. Ensimmäisen World Tour -tason voittonsa hän saavutti Tour Down Under -ajon kolmannella etapilla 2011.


title: Michael Matthews

text: Matthews siirtyi Orica-GreenEDGE-joukkueeseen 2013. Saman vuoden Espanjan ympäriajossa hän voitti kaksi etappia. Italian ympäriajossa 2014 hän voitti kuudennen etapin ja johti kokonaiskilpailua etappien 2–7 jälkeen. Italian ympäriajossa 2015 hän voitti kolmannen etapin ja johti kokonaiskilpailua etappien 2–3 jälkeen. Saman vuoden MM-kilpailuissa hän sai maantieajossa hopeaa kolme sekuntia Peter Saganille hävinneenä. Ranskan ympäriajossa 2016 hän voitti kymmenennen etapin.


title: Michael Matthews

text: Matthews siirtyi Team Sunweb -joukkueeseen 2017. Hän voitti saman vuoden Ranskan ympäriajossa 14. ja 16. etapin sekä pistekilpailun. Bergenin MM-kilpailuissa 2017 hän saavutti kultaa joukkueaika-ajossa ja pronssia maantieajossa. Hän voitti UCI World Tour -kilpailut Grand Prix Cycliste de Québec ja Grand Prix Cycliste de Montréal 2018.


title: Michael Matthews

text: Lähteet: Cycling Archives, Pro Cycling Stats


title: Flower-luokka (korvetti)

text: Flower-luokka oli Britannian Kuninkaallisen laivaston toisessa maailmansodassa palvellut korvettiluokka, johon kuului kaikkiaan 267 korvettia. Luokka koostui tosiasiassa kahdesta alaluokasta eli 225 vuosina 1939 ja 1940 tilattua Flower-luokan alusta ja 69 vuosina 1940 ja 1941 tilattua parannellun Flower-luokan alusta. Parannellut alukset olivat hieman suurempia ja paremmin aseistettuja. Alukset kunnostautuivat erityisesti sukellusveneidentorjuntakykyisinä saattajina Atlantin taisteluissa. Osa aluksista siirrettiin Yhdysvaltain laivastolle, jossa ne nimettiin joko Temptress- (Flower) tai Action-luokan (paranneltu Flower) partiotykkiveneiksi.


title: Flower-luokka (korvetti)

text: Pääosa aluksista palveli Britannian ja Kanadan laivastoissa, mutta aluksia siirrettiin myös liittolaisille Vapaan Ranskan, Alankomaiden, Norjan, Intian, Kreikan, Uuden-Seelannin laivastoille sekä heti sodan päätyttyä Etelä-Afrikan laivastolle sekä useille Etelä-Amerikan laivastoille. Ainoastaan yksi luokan aluksista, "HMCS Sackville", on museoitu.


title: Flower-luokka (korvetti)

text: Korvetti on alun perin ranskalainen termi pienelle purjealukselle, joka oli sijoitettu fregatin ja sluupin välimaastoon. 1830-luvulla Kuninkaallinen laivasto otti termin käyttöön kuvaamaan suurin piirtein samankokoista alusta, jonka erityistehtävänä oli meriliikenteen suojaaminen. Höyrykoneiden käyttöönottamisen myötä rakennettiin ensin siipiratas- ja myöhemmin potkurilla varustettuja korvetteja saattajiksi, joiden koko ja aseistus kasvoi ajan myötä. Laivasto hylkäsi 1877 korvetin nimityksenä, jolloin korvetit ja fregatit luokiteltiin uuteen luokkaan risteilijöiksi.


title: Flower-luokka (korvetti)

text: Muutamien sotaa edeltävien kuukausien aikana laivasto joutui luomaan uudelleen pienehkön saattajaksi sopivan alustyypin. Flower-luokan alukset pohjautuivat kalastusalukseen ja lopulta Winston Churchill nimitti ne korveteiksi palauttaen termin laivastoterminologiaan, joten aiempien korvettien ja risteilijöiden välillä ei ole minkäänlaista yhteyttä.


title: Flower-luokka (korvetti)

text: Alkuvuodesta 1939 sodan uhka Euroopassa kasvoi ja Amiraliteetille kävi selväksi saattajien tarve suojaamaan meriliikennettä sukellusveneiden aiheuttamalta uhalta. Erityisesti tarvittiin kaikissa Pohjois-Atlantin olosuhteissa toimimaan kykeneviä pitkän toimintamatkan omaavia saattajia eli alusten tuli olla suurempia, paremmin aseistettuja ja nopeampia kuin troolarit, mutta kuitenkin edullisia valmistaa ja niiden valmistus tuli olla mahdollista pienillä kaupallisilla telakoilla. Suuremmat telakat oli jo varattu rahtialusten ja suurempien sotalaivojen korjauksiin ja valmistukseen.


title: Flower-luokka (korvetti)

text: Vaatimusten mukaisena Smiths Dock Company tarjosi suunnittelemansa 700 tonnin, 16 solmun nopeuteen kykenevän valaanpyyntialuksen "Southern Priden" uudeksi saattajatyypiksi. Tarjottu alus oli nopea valmistaa ja se soveltuisi kevyeksi rannikkoalueiden saattajaksi. Uusi alustyyppi oli laivaston mielestä kuitenkin tarkoitettu Atlantille.


title: Flower-luokka (korvetti)

text: Ensimmäinen kahdenkymmenenkuuden aluksen tilaus tehtiin 25. heinäkuuta 1939 osana vuosien 1939-1940 laivasto-ohjelmaa. Tilaus jakaantui yhdelletoista telakalle, joista kukin sai kahdesta kolmeen alusta valmistettavakseen. Toinen 30 aluksen tilaus tehtiin 31. elokuuta eli hieman ennen sodan puhkeamista. Tilaus jaettiin jälleen yhdelletoista telakalle, joista pääosa sai kaksi tai kolme alusta valmistettavakseen. Poikkeuksena oli Smiths Dock Company, joka sai seitsemän aluksen tilaukset.


title: Flower-luokka (korvetti)

text: Kymmenen seuraavan aluksen tilaus 21. syyskuuta jaettiin kuudelle telakalle, mutta pari päivää aiemmin oli tehty kahdenkymmenen aluksen tilaus Harland and Wolffille, mikä oli suurin yksittäinen alusluokan tilaus yhdelle telakalle ja samalla ainoa niin sanotulle merkittävälle telakalle tehty korvettitilaus. Seuraavat tilaukset tehtiin joulukuussa ja huhtikuussa 1940, jolloin tilausten yhteismäärä nousi jo 120 alukseen.


title: Flower-luokka (korvetti)

text: Näiden lisäksi Ranska tilasi Britannian telakoilta kuusitoista alusta, joita täydennettiin kuudella Ranskasta tilatulla aluksella. Näistä 22 aluksesta ainoastaan yksi otettiin palvelukseen Ranskan laivastossa. Britteinsaarilla valmistetut lunasti Britannian Amiraliteetti liittäen laivastoon ja Ranskassa valmisteilla olleet joutuivat Saksalle.


title: Flower-luokka (korvetti)

text: Ranskan merivoimat tilasi syyskuussa 1939 kuusi Flower-luokan alusta Saint-Nazairen telakalta hieman ennen Ranskan antautumista. Alukset joutuivat Saksan haltuun ja kolme niistä valmistettiin palvelemaan Saksan laivastossa. Alukset saatiin palvelukseen 1943-1944 nimettyinä "PA1", "PA2" ja "PA3". Neljäskin alus "PA4" laskettiin vesille, mutta se ei koskaan valmistunut.


title: Flower-luokka (korvetti)

text: Alusten lokikirjat ovat kadonneet, mutta oletetaan niiden palveluksen koostuneen rannikkopartioinnista sekä saattuepalveluksesta. "PA4" upotettiin sulkulaivana ja loput kolme tuhoutuivat liittoutuneiden ilmahyökkäyksissä.


title: São Vicente (Madeira)

text: São Vicente on kunta Portugalille kuuluvalla Madeiran itsehallintoalueella. Se sijaitsee saaren pohjoisrannalla Porto Monizin ja Santanan kuntien välissä. São Vicenten pinta-ala on 78,8 km ja sen asukasluku oli vuonna 2015 arviolta 5 216.


title: Pico Ruivo

text: Pico Ruivo on Portugalille kuuluvan Madeiran itsehallintoalueen korkein huippu. Se sijaitsee Madeiran saaren keskiosassa ja kohoaa 1 862 metrin korkeuteen.


title: Pico das Torres

text: Pico das Torres on Portugalille kuuluvan Madeiran itsehallintoalueen toiseksi korkein huippu. Se sijaitsee saaren keskiosassa ja kohoaa 1 851 metrin korkeuteen.


title: Käärmeenkantaja (horoskooppimerkki)

text: Nykyisen tähtitaivaan perusteella määriteltyjen horoskooppimerkkien mukaan käärmeenkantaja on 13. horoskooppimerkki. Se on saanut nimensä Käärmeenkantajan tähtikuviosta. Käärmeenkantajia ovat marraskuun 29. − joulukuun 17. syntyneet henkilöt.


title: Ben Swift

text: Benjamin Ian (Ben) Swift (s. 5. marraskuuta 1987 Rotherham) on englantilainen rata- ja maantiepyöräilijä, ajajatyypiltään kirimies. Hän aloitti maantiepyöräilyn ammattilaisuransa harjoittelijana Barloworld-joukkueessa 2007. Kaudella 2009 hän edusti Katjušaa, 2010–2016 Team Skyta, 2017−2018 UAE Team Emiratesia ja vuodesta 2019 alkaen jälleen Team Skyta.


title: Ben Swift

text: Swift sai ratapyöräilyn MM-kilpailuissa joukkuetakaa-ajon hopeaa Ballerupissa 2010. Melbournessa 2012 hän voitti linja-ajon maailmanmestaruuden sekä sai hopeaa pariajossa ja pisteajossa.


title: Ben Swift

text: Lähteet: Cycling Archives, Pro Cycling Stats


title: E. J. Vehmaksen rahasto

text: E. J. Vehmaksen rahasto on taidearvostelija Einari J. Vehmaksen nimellä Suomen Kulttuurirahaston yhteydessä toimiva rahasto. Vuonna 1972 perustettu rahasto perustuu Sara Hildénin lahjoitukseen Suomen arvostelijain liitolle, joka luovutti lahjoituksen Suomen Kulttuurirahastolle.


title: E. J. Vehmaksen rahasto

text: Rahaston tarkoituksena on jakaa palkintoja eteville taidearvostelijoille, erityisesti kuvataidearvostelijoille. Rahasto voi myös tukea arvostelijoiden ulkomaisia jatko-opintoja.


title: E. J. Vehmaksen rahasto

text: Lähde


title: Lyyraviikuna

text: Lyyraviikuna ("Ficus lyrata") on viikunoiden sukuun kuuluva huonekasvi, joka luontaisena kasvaa isoksi puuksi.


title: Josef Breuer

text: Josef Breuer (15. tammikuuta 1842 Wien – 20. toukokuuta 1925 Wien) oli itävaltalainen lääkäri ja fysiologi, jonka työ loi perustan psykoanalyysille ja Sigmund Freudin uralle.


title: Josef Breuer

text: Breuer tunnettaneen parhaiten työstään Anna O:n tapauksessa. Peitenimellä Anna O. tunnettu Bertha Pappenheim (1859–1936) kärsi halvauskohtauksista, tunnottomuudesta sekä näköaistin ja puheen häiriöistä. Breuer havaitsi Anna O:n oireiden katoavan tai lieventyvän, kun tämä kuvaili oireitaan hänelle. Tämän psykoterapiatapauksen katsotaan johtaneen psykoanalyysin syntyyn.


title: Josef Breuer

text: Vuonna 1895 Breuer ja Sigmund Freud julkaisivat kirjan "Tutkielmia hysteriasta" ("Studien über Hysterie"), jossa he esittelivät Anna O:n ja muita potilastapauksia. O. L. Zangwill arvioi, että Freudin ja Breuerin potilaskertomukset olivat Freudin teorian ja psykoanalyysin käytäntöjen perustana ja Breuerin panos oli erityisen tärkeä juuri katarsis-käsitteen ja katarttisen menetelmän kehityksessä sekä hysterian ja fantasian ymmärtämisessä.


title: Josef Breuer

text: Historioitsija Peter Gay on todennut, että vaikka Breuer loi perustan psykoanalyysille, Freud teki tarvittavat johtopäätökset.


title: Josef Breuer

text: Breuer osoitti ensimmäisenä kiertäjähermon vaikutuksen hengityksen toimintaan. Tämä refleksi tunnetaan Hering–Breuer-refleksinä. Toisistaan riippumatta Breuer ja Ernst Mach osoittivat, että sisäkorvassa sijaitsevan tasapainoelimen toiminta perustuu elimen sisältämän nesteen liikkeisiin. – Breuer nimitettiin Wienin tiedeakatemian jäseneksi vuonna 1894.


title: Josef Breuer

text: Josef Breuerin isä oli juutalainen uskonnonopettaja Leopold Breuer ja äiti Herta o.s. Semler. Breuer avioitui Mathilde Altmannin kanssa 1868 ja pariskunta sai viisi lasta. Breuer teki yhteistyötä Sigmund Freudin kanssa ja oli tämän ystävä aina "Studien über Hysterie" -kirjan julkaisemiseen asti 1895, jolloin he alkoivat vieraantua toisistaan.


title: Pico do Areeiro

text: Pico do Areeiro on Portugalille kuuluvan Madeiran itsehallintoalueen kolmanneksi korkein huippu Pico Ruivon ja Pico das Torresin jälkeen. Se sijaitsee saaren keskiosassa ja kohoaa 1 818 metrin korkeuteen. Huipulle johtaa hyväkuntoinen tie ja se on turistien suosima vaelluspaikka. Huipulla sijaitsee muun muassa ravintola sekä matkamuistomyymälä.


title: Vallintaoikeus

text: Vallintaoikeus tarkoittaa oikeutta hallita omaisuutta ja oikeutta tehdä siihen liittyviä oikeustoimia. Tarkemmin jaotellen vallintaoikeuteen sisältyy oikeus


title: Vallintaoikeus

text: Vallintaoikeus on hallintaoikeutta laajempi käsite. Hallintaoikeus sisältää ainoastaan oikeuden pitää omaisuutta hallussaan, käyttää sitä ja hoitaa sitä tavanomaisin toimenpitein.


title: Vallintaoikeus

text: Vallintaoikeus on yleensä omaisuuden omistajalla. Jos omaisuuden omistusoikeus on vajaavaltaisella henkilöllä, on vallintaoikeus pääsääntöisesti holhoojalla joitakin poikkeuksia lukuun ottamatta. Vanhoissa lakiteksteissä käytetään toisinaan nimitystä "hallinta" merkitsemässä vallintaoikeutta. Näin on esimerkiksi vuoden 1898 holhouslaissa (34/1898) ja vuonna 1889 annetussa laissa aviopuolisoiden omaisuus- ja velkasuhteista (17/1889).


title: Vallintaoikeus

text: Nykyisen avioliittolain mukaan kumpikin puoliso vallitsee omaisuuttaan tietyin rajoituksin. Rajoitukset on lueteltu avioliittolain (234/1929) pykälissä 37–39. Avioliittolakia edeltäneen lainsäädännön aikana solmituissa niin sanotuissa vanhoissa avioliitoissa mies pääsääntöisesti vallitsi niin puolisoiden yhteistä kuin vaimon yksityistä omaisuutta. Säännöstä poiketen vaimo vallitsi työansioitaan, avioehtosopimuksessa hänelle määrättyä omaisuutta sekä lahjakirjalla tai testamentilla hänen vallintaansa määrättyä omaisuutta. Miehen vallintaoikeutta rajoitti myös se, että hän tarvitsi vaimon kirjallisen suostumuksen luovuttaessaan ja kiinnittäessään yhteistä tai vaimon kiinteää omaisuutta. Vanhoja avioliittoja koskeneessa pesäerossa kumpikin puoliso sai oman omaisuutensa vallintaansa ja vastasi vain omista veloistaan.


title: YleX Aamu

text: YleX Aamu on YleX-radiokanavan aamuohjelma, jota lähetetään arkiaamuisin klo 6.30–10.00. Vuonna 2003 alkanutta YleX Aamua edelsi Radiomafian Aamu, joka aloitti vuonna 2000.


title: YleX Aamu

text: YleX Aamu lähetettiin myös televisiossa vuosina 2005–2007 Yle TV2:lla ja loppuaikoina YLE Extralla nimellä "YLEKaX". Ohjelmassa näkyi videokuva YleX-radiokanavan studiosta ja kuului aamulähetys. Ohjelmaan kuului myös TV-chat, jonka viestejä juontajat kommentoivat. YLE Extra lähetti televisiossa lisäksi myös silloisen "YleX Iltapäivä" -lähetyksen.


title: YleX Aamu

text: YleX Aamua juontavat Ville "Viki" Eerikkilä ja Juuso "Köpi" Kallio.